qundao/data-zh-poetry huggingface dataset:
雁门太守行三首·其三
作者：萧纲
朝代：南北朝

三月杨花合，四月麦秋初。幽州寒食罢，郑国采桑疏。便闻雁门戍，结束事戎车。寄语金闺妾，勿怨寒床虚。鹅军攻日逐，燕骑荡康居。大宛归善马，小月送降书。
雁门太守行三首·其二
作者：萧纲
朝代：南北朝

陇暮风恒急，关寒霜自浓。枥马夜方思，边衣秋未重。潜师夜接战，略地晓摧锋。悲笳动胡塞，高旗出汉墉。勤劳谢功业，清白报迎逢。非须主人赏，宁期定远封。单于如未系，终夜慕前踪。
雉朝飞操
作者：萧纲
朝代：南北朝

晨光照麦畿，平野度春翚。避鹰时耸角，妒垄或斜飞。少年从远役，有恨意多违。不如随荡子，罗袂拂臣衣。
雍州曲三首 其一 南湖
作者：萧纲
朝代：南北朝

南湖荇叶浮，复有佳期游。银纶翡翠钩，玉舳芙蓉舟。荷香乱衣麝，桡声随急流。
雍州曲三首 其三 大堤
作者：萧纲
朝代：南北朝

宜城断中道，行旅亟留连。出妻工织素，妖姬惯数钱。炊雕留上客，贳酒逐神仙。
雍州曲三首 其二 北渚
作者：萧纲
朝代：南北朝

岸阴垂柳叶，平江含粉堞。好值城旁人，多逢荡舟妾。绿水溅长袖，浮苔染轻楫。
雍州曲三首·南湖
作者：萧纲
朝代：南北朝

南湖荇叶浮，复有佳期游。银纶翡翠钩，玉舳芙蓉舟。荷香乱衣麝，桡声随急流。岸阴垂柳叶，平江含粉堞。好值城旁人，多逢荡舟妾。绿水溅长袖，浮苔染轻楫。宜城断中道，行旅亟留连。出妻工织素，妖姬惯数钱。炊雕留上客，贳酒逐神仙。
雨后诗
作者：萧纲
朝代：南北朝

散丝与山气，忽合复俄晴。雷音稍入岭，电影尚连城。雨馀云稍薄，风收热复生。
雪朝诗
作者：萧纲
朝代：南北朝

同云凝暮序，严阴屯广隰。落梅飞四注，翻霙舞二袭。实断望如连，恒分似相及。已观池影乱，复视帘珠湿。
雪里觅梅花诗
作者：萧纲
朝代：南北朝

绝讶梅花晚，争来雪里窥。下枝低可见，高处远难知。俱羞惜腕露，相让到腰羸。定须还剪彩，学作两三枝。
霹雳引
作者：萧纲
朝代：南北朝

来从东海上，发自南山阳。时闻连鼓响，乍散投壶光。飞车走四瑞，绕电发时祥。令去于斯表，杀来永传芳。
题海盐令萧特墓
作者：萧纲
朝代：南北朝
体裁：四言诗

威凤五色，朝阳千仞。孙枝发响，将雏流韵。瑾既诞子，恒乃瓘胤。银钩之巧，重世遹隽。况此临池，蝉轻露润。
饯临海太守刘孝仪蜀郡太守刘孝胜诗
作者：萧纲
朝代：南北朝

碣石临乐海，峨嵋距西候。两杜昔夹河，二龙今出守。方无夜犬惊，向息神牛斗。凉风绕轻幕，麦雨交新溜。念此一衔觞，怀离在惟旧。
饯别诗
作者：萧纲
朝代：南北朝

行乐出南皮，燕饯临华池。箨解篁开节，花暗鸟迷枝。窗阴随影度，水色带风移。徒命衔杯酒，终成悯别离。
饯庐陵内史王修应令诗
作者：萧纲
朝代：南北朝

饯行临上节，开筵命羽觞。回池泻飞栋，浓云垂画堂。疏槐未合影，仄日暂流光。园梅敛新藻，阶惠结初芳。
香茅诗
作者：萧纲
朝代：南北朝

铜律与鸣琴，俱称类君子。岂若江淮间，发叶超众美。珍同自牧归，茅因汇征起。岂独迈秦蘅，方知蔑沅芷。
鸡鸣高树颠
作者：萧纲
朝代：南北朝

碧玉好名倡，夫婿侍中郎。桃花全覆井，金门半隐堂。时欣一来下，复比双鸳鸯。鸡鸣天尚早，东与定未光。
龙丘引
作者：萧纲
朝代：南北朝

龙丘一回首，楚路苍无极。水照弄珠影，云吐阳台色。浦狭村烟度，洲长鸟息游。荡逐归春心，空怜无羽翼。
入茅山寻桓清远乃题壁诗
作者：萧纶
朝代：南北朝

荆门丘壑多，瓮牖风云入。自非栖遁情，谁堪霜露湿。
和湘东王后园回文诗
作者：萧纶
朝代：南北朝

烛华临静夜，香气入重帏。曲度闻歌远，繁弦觉舞迟。
咏新月诗
作者：萧纶
朝代：南北朝

霜氛含月彩，霭霭下南楼。雾浓光若昼，云驶影疑流。
戏湘东王诗
作者：萧纶
朝代：南北朝

湘东有一病，非哑复非聋。相思下只泪，望直有全功。
见姬人诗
作者：萧纶
朝代：南北朝

春来不复赊，入苑驻行车。比来妆点异，今世拨鬟斜。却扇承枝影，舒衫受落花。狂夫不妒妾，随意晚还家。
车中见美人诗
作者：萧纶
朝代：南北朝
体裁：古风

关情出眉眼，软媚着腰肢。语笑能娇媄，行步绝逶迤。空中自迷惑，渠傍会不知。悬念犹如此，得时应若为。
车中见美人诗
作者：萧纶
朝代：南北朝

关情出眉眼，软媚着腰肢。语笑能娇美，行步绝逶迤。空中自迷惑，渠傍会不知。悬念犹如此，得时应若为。
乌栖曲四首
作者：萧绎
朝代：南北朝

沙棠作船桂为楫，夜渡江南采莲叶。复值西施新浣沙，共向江干眺月华。月华似璧星如佩，流影澄明玉堂内。邯郸九枝朝始成，金卮玉碗共君倾。交龙成锦斗凤纹，芙蓉为带石榴裙。日下城南两相望，月没参横掩罗帐。七彩隋珠九华玉，蛱蝶为歌明星曲。兰房椒阁夜方开，那知步步香风逐。
乌栖曲四首·其一
作者：萧绎
朝代：南北朝

沙棠作船桂为楫，夜渡江南采莲叶。复值西施新浣沙，共向江干眺月华。
乌栖曲四首·其三
作者：萧绎
朝代：南北朝

交龙成锦斗凤纹，芙蓉为带石榴裙。日下城南两相望，月没参横掩罗帐。
乌栖曲四首·其二
作者：萧绎
朝代：南北朝

月华似璧星如佩，流影澄明玉堂内。邯郸九枝朝始成，金卮玉碗共君倾。
乌栖曲四首·其四
作者：萧绎
朝代：南北朝

七彩隋珠九华玉，蛱蝶为歌明星曲。兰房椒阁夜方开，那知步步香风逐。
五言诗
作者：萧绎
朝代：南北朝

寒浞犹稽命，新都久未平。留滞淹三楚，巑岏保一城。终当抚期运，伐罪吊苍生。
代旧姬有怨诗
作者：萧绎
朝代：南北朝

宁为万里隔，乍作死生离。那堪眼前见，故爱逐新移。未展春花落，遽被凉风吹。怨黛舒还敛，啼红拭复垂。谁能巧为赋，黄金妾不赀。
关山月
作者：萧绎
朝代：南北朝

朝望清波道，夜上白登台。月中含桂树，流影自徘徊。寒沙逐风起，春花犯雪开。夜长无与晤，衣单谁为裁。
兽名诗
作者：萧绎
朝代：南北朝

豹韬求秘术，虎略选良臣。水涉黄牛浦，山过白马津。摧锋上狐塞，画像入麒麟。果下新花落，桃枝芳树春。王孙及公子，熊席复横陈。
出江陵县还诗二首
作者：萧绎
朝代：南北朝

游鱼迎浪上，雊雉向林飞。远村云里出，遥船天际归。朝出屠羊县，夕返仲宣楼。水满还侵岸，沙尽稍开流。
出江陵县还诗二首·其一
作者：萧绎
朝代：南北朝

游鱼迎浪上，雊雉向林飞。远村云里出，遥船天际归。
出江陵县还诗二首·其二
作者：萧绎
朝代：南北朝

朝出屠羊县，夕返仲宣楼。水满还侵岸，沙尽稍开流。
刘生
作者：萧绎
朝代：南北朝

任侠有刘生，然诺重西京。扶风好惊坐，长安恒借名。榴花聊夜饮，竹叶解朝酲。结交李都尉，遨游佳丽城。
别荆州吏民
作者：萧绎
朝代：南北朝

玉节居分陕，金貂总上流。麾军时举扇，作赋且登楼。年光遍原隰，春色满汀洲。日华三翼舸，风转七星斿。向解青丝缆，将移丹桂舟。
别荆州吏民诗二首
作者：萧绎
朝代：南北朝

寄言谢桀黠，无乃气干云。安知霸陵下，复有李将军。莫言不汉远，烟霞隔数千。何必黄丞相，重应临颍川。
别荆州吏民诗二首·其一
作者：萧绎
朝代：南北朝

寄言谢桀黠，无乃气干云。安知霸陵下，复有李将军。
别荆州吏民诗二首·其二
作者：萧绎
朝代：南北朝

莫言不汉远，烟霞隔数千。何必黄丞相，重应临颍川。
别诗二首
作者：萧绎
朝代：南北朝

别罢花枝不共攀，别后书信不相关。欲觅行人寄消息，衣常潮水暝应还。三月桃花含面脂，五月新油好煎泽。莫复临地不寄人，谩道江中无估客。
别诗二首·其一
作者：萧绎
朝代：南北朝

别罢花枝不共攀，别后书信不相关。欲觅行人寄消息，衣常潮水暝应还。
别诗二首·其二
作者：萧绎
朝代：南北朝

三月桃花含面脂，五月新油好煎泽。莫复临地不寄人，谩道江中无估客。
半路溪
作者：萧绎
朝代：南北朝

相逢半路溪，隔溪犹不渡。望望判知是，翩翩识行步。摘赠兰泽芳，欲表同心句。先将动旧情，恐君疑妾妒。
去丹阳尹荆州诗二首
作者：萧绎
朝代：南北朝

骖驾乘驷马，谒帝朝承明。分符莅闽越，终然惭励精。副君垂奖盻，仁慈穆且敦。终朝陪北阁，清夜侍西园。降贵深知己，宁思食椹恩。未尝辞昼室，谁忍去轘辕。
去丹阳尹荆州诗二首·其一
作者：萧绎
朝代：南北朝

骖驾乘驷马，谒帝朝承明。分符莅闽越，终然惭励精。
去丹阳尹荆州诗二首·其二
作者：萧绎
朝代：南北朝

副君垂奖盻，仁慈穆且敦。终朝陪北阁，清夜侍西园。降贵深知己，宁思食椹恩。未尝辞昼室，谁忍去轘辕。
县名诗
作者：萧绎
朝代：南北朝

长陵新市北，郑卫好容仪。先过上兰苑，还牵高柳枝。薄妆宜入镜，舒花堪照池。蒲洲涵水色，椒壁杂风吹。此时方夜饮，平台传羽卮。
古意咏烛诗
作者：萧绎
朝代：南北朝

花中烛。焰焰动帘风。不见来人影。回光持向空。
古意诗
作者：萧绎
朝代：南北朝

妾在成都县，愿作高唐云。樽中石榴酒，机上葡萄纹。停梭还敛色，何时劝使君。
后临荆州诗
作者：萧绎
朝代：南北朝

拥旄去京县，褰帷辞未央。弱冠复王役，从容游岂张。不学胡威绢，宁挂裴潜床。所冀方留犊，行当息饮羊。戏蝶时飘粉，风花乍落香。高栏来蕙气，疏帘度晚光。绮钱临仄宇，阿阁绕长廊。
后园作回文诗
作者：萧绎
朝代：南北朝

斜峰绕径曲，耸石带山连。花馀拂戏鸟，树密隐鸣蝉。
后园看骑马诗
作者：萧绎
朝代：南北朝

良马出兰池，连翩驱桂枝。鸣珂随局驶，轻尘逐影移。香来知骤近，汗敛觉风吹。遥望黄金络，悬识幽并儿。
吴趋行
作者：萧绎
朝代：南北朝

水里生葱翅，池心恒欲飞。莲花逐床返，何时乘舟归。
和刘上黄春日诗
作者：萧绎
朝代：南北朝

新莺隐叶啭，新燕向窗飞。柳絮时衣酒，梅花乍入衣。玉珂逐风度，金鞍映日晖。无令春色晚，独望行人归。
和刘尚书侍五明集诗
作者：萧绎
朝代：南北朝

帝德洽区宇，垂衣彰太平。黄唐惭懋实，子姒恧嘉声。治家陈五礼，功成奏六英。汲引留宸鉴，舟航动睿情。法王唯一法，无生信不生。因因从此见，果果自斯明。元良仰副后，含一震鸿名。龟藏逾启筮，鲁史冠春卿。日宫佳气满，月殿善风清。绮钱蔽西观，缇幔卷南荣。金门练朝鼓，玉壶休夜更。宫槐留晓合，城乌侵曙鸣。露光枝上宿，霞影水中轻。虚薄今何事，徒知恋法城。
和刘尚书兼明堂斋宫诗
作者：萧绎
朝代：南北朝

质明摄上宰，诘旦乘轺轩。四圭邸苍玉，六变舞云门。香浮郁金酒，烟绕凤凰樽。貂冕交辉映，珩佩自相喧。微风飏清管，轻雨发陈根。新花临御陌，春色起天园。河间献乐语，斯道愧能论。
和弹筝人诗二首
作者：萧绎
朝代：南北朝

横筝在故帷，忽忆上弦时。旧柱未移处，银带手经持。悔道啼将别，教成今日悲。琼柱动金丝，秦声发赵曲。流徵含阳春，美手过如玉。
和弹筝人诗二首·其一
作者：萧绎
朝代：南北朝

横筝在故帷，忽忆上弦时。旧柱未移处，银带手经持。悔道啼将别，教成今日悲。
和弹筝人诗二首·其二
作者：萧绎
朝代：南北朝

琼柱动金丝，秦声发赵曲。流徵含阳春，美手过如玉。
和林下作妓应令诗
作者：萧绎
朝代：南北朝

日斜下北阁，高宴出南荣。歌清随涧响，舞影向池生。轻花乱粉色，风筱杂弦声。独念阳台下，愿待洛川笙。
和王僧辩从军诗
作者：萧绎
朝代：南北朝

宝剑饰龙渊，长虹画彩旃。山虚和铙管，水净写娄船。连鸡随火度，燧象带烽然。洞庭晚风急，潇湘夜月圆。荀令多文藻，临戎赋雅篇。
和鲍常侍龙川馆诗
作者：萧绎
朝代：南北朝

珍台接闲馆，迢递山之劳。多解三真术，俱善四明方。玉题书仙篆，金榜烛神光。桂影侵檐进，藤枝绕槛长。苔衣随溜转，梅气入风香。
和鲍常侍龙川馆诗
作者：萧绎
朝代：南北朝
体裁：古风

珍台接闲馆，迢递山之旁。多解三真术，俱善四明方。玉题书仙篆，金榜烛神光。桂影侵檐进，藤枝绕槛长。苔衣随溜转，梅气入风香。
咏晚栖乌诗
作者：萧绎
朝代：南北朝

日暮连翩翼，俱向上林栖。风多前归驶，云暗后群迷。路远声难彻，飞斜行未齐。应从故乡返，几过入兰闺。借问倡楼妾，何如荡子妻。
咏梅诗
作者：萧绎
朝代：南北朝

梅含今春树，还临先日池。人怀前岁忆，花发故年枝。
咏歌诗
作者：萧绎
朝代：南北朝

汗轻红粉湿，坐久翠眉愁。传声入钟磬，馀转杂箜篌。
咏池中烛影诗
作者：萧绎
朝代：南北朝

鱼灯且灭烬，鹤焰暂停辉。自有衔龙烛，青光入朱扉。映水疑三烛，翻池类九微。入林如磷影，度渚若萤飞。河低扇月落，雾上珠星稀。章华终宴所，飞盖且相追。
咏石榴诗
作者：萧绎
朝代：南北朝

涂林未应发，春暮转相催。然灯疑夜火，连珠胜早梅。西域移根至，南方酿酒来。叶翠如新剪，花红似故裁。还忆河阳县，映水珊瑚开。
咏秋夜诗
作者：萧绎
朝代：南北朝

秋夜九重空，荡子怨房栊。灯光入绮帷，帘影进屏风。金徽调玉轸，兹夕抚离鸿。
咏细雨诗
作者：萧绎
朝代：南北朝

风轻不动叶，雨细未沾衣。入楼如雾上，拂马似尘飞。
咏萤火诗
作者：萧绎
朝代：南北朝

着人疑不热，集草讶无烟。到来灯下暗，翻往雨中然。
咏阳云楼檐柳诗
作者：萧绎
朝代：南北朝

杨柳非花树，依楼自觉春。枝边通粉色，叶里映红巾。带日交帘影，因吹扫席尘。拂檐应有意，偏宜桃李人。
咏雾诗
作者：萧绎
朝代：南北朝

三晨生远雾，五里暗城闉。从风疑细雨，映日似游尘。乍若飞烟散，时如佳气新。不妨鸣树鸟，时蔽摘花人。
咏雾诗
作者：萧绎
朝代：南北朝

晓雾晦阶前，垂珠带叶边。五里浮长隰，三晨暗远天。傍通似佳气，却望若飞烟。疏帘还复密，断栋更疑连。还思逢乐广，能令云雾褰。
咏风诗
作者：萧绎
朝代：南北朝

楼上试朝妆，风花下砌傍。入镜先飘粉，翻衫好染香。度舞飞长袖，传歌共绕梁。欲因吹少女，还持拂大王。
夕出通波阁下观妓诗
作者：萧绎
朝代：南北朝

蛾月渐成光，燕姬戏小堂。胡舞开春阁，铃盘出步廊。起龙调节奏，却凤点笙簧。树交临舞席，荷生夹妓航。竹密无分影，花疏有异香。举杯聊转笑，欢兹乐未央。
夜宿柏斋诗
作者：萧绎
朝代：南北朝

烛暗行人静，帘开云影入。风细雨声迟，夜短更筹急。能下班姬泪，复使倡楼泣。况此客游人，中宵空伫立。
姓名诗
作者：萧绎
朝代：南北朝

征人习水战，辛苦配戈船。夜城随偃月，朝军逐避年。龙吟澈水渡，虹光入夜圆。涛来如阵起，星上似烽然。经时事南越，还复讨朝鲜。
宜男草诗
作者：萧绎
朝代：南北朝

可爱宜男草，垂采映倡家。何时如此叶，结实复含花。
宫殿名诗
作者：萧绎
朝代：南北朝

林间花欲燃，竹径露初圆。斗鸡东道上，走马北场边。合欢依暝卷，葡萄向日鲜。旗亭觅张放，香车迎董贤。定隔天渊水，相思夜不眠。
宴清言殿作柏梁体诗
作者：萧绎
朝代：南北朝

玉衡七政转璇玑。升降端揆而才非。澄镜朱紫？难追。
宴清言殿作柏梁体诗
作者：萧绎
朝代：南北朝
体裁：古风

玉衡七政转璇玑。升降端揆而才非。澄镜朱紫𦕈难追。
寒闺诗
作者：萧绎
朝代：南北朝

乌鹊夜南飞，良人行未归。池水浮明月，寒风送捣衣。愿织回文锦，因君寄武威。
将军名诗
作者：萧绎
朝代：南北朝

虎旅皆成阵，龙骑尽能？。鸣鞭俱破虏，决胜往长榆。细柳浮轻暗，大树绕栖乌。楼船写退鹢，樯鸟狎飞凫。度河还自许，偏与功名俱。
将军名诗
作者：萧绎
朝代：南北朝
体裁：古风

虎旅皆成阵，龙骑尽能𨁏。鸣鞭俱破虏，决胜往长榆。细柳浮轻暗，大树绕栖乌。楼船写退鹢，樯鸟狎飞凫。度河还自许，偏与功名俱。
屋名诗
作者：萧绎
朝代：南北朝

梁园气色和，斗酒共相过。玉柱调新曲，画扇掩馀歌。深潭影菱菜，绝壁挂轻萝。木莲恨花晚，蔷薇嫌刺多。含情戏芳节，徐步待金波。
巫山高
作者：萧绎
朝代：南北朝

巫山高不穷，迥出荆门中。滩声下溅石，猿鸣上逐风。树杂山如画，林暗涧疑空。无因谢神女，一为出房栊。
幽逼诗四首
作者：萧绎
朝代：南北朝

南风且绝唱，西陵最可悲。今日还蒿里，终非封禅时。人生逢百六，天道异贞恒。何言异蝼蚁，一旦损鲲鹏。松风侵晓哀，霜雰当夜来。寂寥千载后，谁畏轩辕台。夜长无岁月，安知秋与春。原陵五树杏，空得动耕人。
幽逼诗四首·其一
作者：萧绎
朝代：南北朝

南风且绝唱，西陵最可悲。今日还蒿里，终非封禅时。
幽逼诗四首·其三
作者：萧绎
朝代：南北朝

松风侵晓哀，霜雰当夜来。寂寥千载后，谁畏轩辕台。
幽逼诗四首·其二
作者：萧绎
朝代：南北朝

人生逢百六，天道异贞恒。何言异蝼蚁，一旦损鲲鹏。
幽逼诗四首·其四
作者：萧绎
朝代：南北朝

夜长无岁月，安知秋与春。原陵五树杏，空得动耕人。
怀旧诗
作者：萧绎
朝代：南北朝

弘都多雅度，信乃含宾实。鸿渐殊入升，上才淹下秩。
戏作艳诗
作者：萧绎
朝代：南北朝

入堂值小妇，出门逢故夫。含辞未及吐，绞袖且踟蹰。摇兹扇似月，掩此泪如珠。今怀固无已，故情今有馀。
折杨柳
作者：萧绎
朝代：南北朝

巫山巫峡长，垂柳复垂杨。同心且同折，故人怀故乡。山似莲花艳，流如明月光。寒夜猿声彻，游子泪沾裳。
早发龙巢诗
作者：萧绎
朝代：南北朝

征人喜放溜，晓发晨阳隈。初言前浦合，定觉近洲开。不疑行舫动，唯看远树来。还瞻起涨岸，稍隐阳云台。
春别应令诗四首
作者：萧绎
朝代：南北朝

昆明夜月光如练，上林朝花色如霰。花朝月夜动春心，谁忍相思不相见。试看机上交龙锦，还瞻庭里合欢枝。映日通风影珠幔，飘花拂叶度金池。不闻离人当重合，惟悲合罢会成离。门前杨柳乱如丝。直置佳人不自持。适言新作作纨诗。谁悟今成织素辞。日暮徙倚渭桥西，正见凉月与云齐。若使月光无近远，应昭离人今夜啼。
春别应令诗四首·其一
作者：萧绎
朝代：南北朝

昆明夜月光如练，上林朝花色如霰。花朝月夜动春心，谁忍相思不相见。
春别应令诗四首·其三
作者：萧绎
朝代：南北朝

门前杨柳乱如丝。直置佳人不自持。适言新作作纨诗。谁悟今成织素辞。
春别应令诗四首·其二
作者：萧绎
朝代：南北朝

试看机上交龙锦，还瞻庭里合欢枝。映日通风影珠幔，飘花拂叶度金池。不闻离人当重合，惟悲合罢会成离。
春别应令诗四首·其四
作者：萧绎
朝代：南北朝

日暮徙倚渭桥西，正见凉月与云齐。若使月光无近远，应昭离人今夜啼。
春别应令诗四首·（其四）
作者：萧绎
朝代：南北朝
体裁：诗

日暮徒倚渭桥西，正见凉月与云齐。
若使月光无近远，应照离人今夜啼。
春敕为诗
作者：萧绎
朝代：南北朝

池平生已合，林花发稍稠。风入花枝动，日照水光浮。
春日诗
作者：萧绎
朝代：南北朝

春还春节美，春日春风过。春心日月异，春情处处多。处处春芳动，日日春禽变。春意春已繁，春人春不见。不见怀春人，徒望春光新。春愁春自结，春结讵能申。欲道春园趣，复忆春时人。春人竟何在，空爽上春期。独念春花落，还以惜春时。
晚景游后园诗
作者：萧绎
朝代：南北朝

高轩聊骋望，焕景入川梁。波横山渡影，雨罢叶生光。日移花色异，风散水纹长。
望春诗
作者：萧绎
朝代：南北朝

叶浓知柳密，花尽觉梅疏。兰生未可握，蒲小不堪书。
望江中月影诗
作者：萧绎
朝代：南北朝

澄江涵皓月，水影若浮天。风来如可泛，流急不成圆。秦钩断复接，和璧碎还联。裂纨依岸草，斜桂逐行船。即此春江上，无俟百枝然。
树名诗
作者：萧绎
朝代：南北朝

赵李竞追随，轻衫露弱枝。杏梁始东照，枯火未西驰。香因玉钏动，佩逐金衣移。柳叶生眉上，珠珰摇鬓垂。逢君桂枝马，车下觅新知。
歌曲名诗
作者：萧绎
朝代：南北朝

啼乌怨别偶，曙鸟忆离家。石阙题书字，金灯飘落花。东方晓星没，西山晚日斜。縠衫回广袖，团扇掩轻纱。暂借青骢马，来送黄牛车。
泛芜湖诗
作者：萧绎
朝代：南北朝

桂潭连菊岸，桃李映成蹊。石文加濯锦，云飞似散圭。桡度菱根反，船去荇枝低。帆随迎雨燕，鼓逐伺潮鸡。
洛阳道
作者：萧绎
朝代：南北朝

洛阳开大道，城北达城西。青槐随幔拂，绿柳逐风低。玉珂鸣战怪，金爪斗场鸡。桑萎日行暮，多逢秦氏妻。
游后园诗
作者：萧绎
朝代：南北朝

暮春多淑气，斜景落高舂。日照池光浅，云归山望浓。入林迷曲径，渡渚隔危峰。
燕歌行
作者：萧绎
朝代：南北朝

燕赵佳人本自多，辽东少妇学春歌。黄龙戍北花如锦，玄菟城前月似蛾。如何此时别夫婿，金羁翠眊往交河。不闻入汉去燕营，怨妾愁心百恨生。漫漫悠悠天未晓，遥遥夜夜听寒更。自从异县同心别，偏恨同时成异节。横波满脸万行啼，翠眉暂敛千里结。并海连天合不开，那堪春日上春台。乍见远舟如落叶，复看遥舸似行杯。沙汀夜鹤啸羁雌，妾心无趣坐伤离。翻嗟汉使音尘断，空伤贱妾燕南垂。
狱中连句
作者：萧绎
朝代：南北朝

水长二江急，云生三峡昏。愿赦淮南罪，思报阜陵恩。
班婕妤
作者：萧绎
朝代：南北朝

婕妤初选入，含媚向罗帏。何言飞燕宠，青苔生玉墀。谁知向辇爱，遂作裂纨诗。以兹自伤苦，终无长信悲。
登堤望水诗
作者：萧绎
朝代：南北朝

驱马河堤上，非谓城隅游。怀山殊未已，徒然劳九愁。旅泊依村树，江槎拥戍楼。高岸翻成浦，曲港反通舟。枣野良知叹，瓠河今可俦。愿假宣尼道，泗水却横流。
登江州百花亭怀荆楚诗
作者：萧绎
朝代：南北朝

极目才千里，何由望楚津。落花洒行路，垂杨拂砌尘。柳絮飘晴雪，荷珠漾水银。试酌新春酒，遥劝阳台人。
登颜园故阁诗
作者：萧绎
朝代：南北朝

高楼三五夜，流影入丹墀。先时留上客，夫婿美容姿。妆成理蝉鬓，笑罢敛蛾眉。衣香知步近，钏动觉行迟。如何舞馆乐，翻见歌梁悲。犹悬北窗幌，未卷南轩帷。寂寂空郊暮，非复少年时。
相名诗
作者：萧绎
朝代：南北朝

仙人卖玉杖，乘鹿去山林。浮杯度池曲，摩镜往河阴。井内书铜板，灶里化黄金。妻摇五明扇，妾弄一弦琴。暂游忽千里，中天那可寻。
看摘蔷薇诗
作者：萧绎
朝代：南北朝

倡女倦春闺，迎风戏玉除。近丛看影密，隔树望钗疏。横枝斜绾袖，嫩叶下牵裾。墙高攀不及，花新摘未舒。莫疑插鬓少，分人犹有馀。
示吏民诗
作者：萧绎
朝代：南北朝

阙里尚总谦，厉乡裁知足。咨余再分陕，少思宜寡欲。霞出浦流红，苔生岸泉绿。方知江汉士，变为邹鲁俗。
祀伍相庙诗
作者：萧绎
朝代：南北朝

石城宁足拒，金阵讵能追。楚关开六塞，吴兵入九围。山水犹萦带，城池失是非。空馀寿宫在，日暮舞灵衣。
离合诗
作者：萧绎
朝代：南北朝

泬寥云初净，水木备春光。龛定方无远，合浦不难航。
秋辞
作者：萧绎
朝代：南北朝

秋风起兮寒雁归。寒蝉鸣兮秋草腓。萍青兮水澈。叶落兮林稀。翠为盖兮玳为席。兰为室兮金作扉。水周兮曲堂。花交兮洞房。树参差兮稍密。紫荷纷披兮疏且黄。双飞兮翡翠。并泳兮鸳鸯。神女云兮初度雨。班妾扇兮始藏光。且淹留日云暮。对华烛兮欢未央。
紫骝马
作者：萧绎
朝代：南北朝

长安美少年，金络铁连钱。宛转青丝鞚，照耀珊瑚鞭。依槐复依柳，躞蹀复随前。方逐幽并去，西北共联翩。
纳凉诗
作者：萧绎
朝代：南北朝

高舂斜日下，佳气满櫩楹。池红早花落，水绿晚苔生。星稀月稍上，云开河尚横。白鸟翻帷暗，丹萤入帐明。珠綦趋北阁，玳席徙南荣。金铺掩夕扇，玉壶传夜声。
细草诗
作者：萧绎
朝代：南北朝

依阶疑绿藓，傍渚若青苔。漫生虽欲遍，人迹会应开。
绿柳诗
作者：萧绎
朝代：南北朝

长条垂拂地，轻花上逐风。露沾疑染绿，叶小未障空。
船名诗
作者：萧绎
朝代：南北朝

天际浮云飞，三翼自相追。池模白鹄舞，檐知青雀归。华渊通转堑，伏槛跨相矶。松涧流星影，桂窗斜月晖。思君此无极，高楼泪染衣。
芳树
作者：萧绎
朝代：南北朝

芬芳君子树，交柯御宿园。桂影含秋月，桃花染春源。落英逐风聚，轻香带蕊翻。丛枝临北阁，灌木隐南轩。交让良且重，成蹊何用言。
草名诗
作者：萧绎
朝代：南北朝

胡王迎娉主，涂经蒯北游。金钱买含笑，银缸影梳头。初控游龙马，仍移卷柏舟。中江离思切，蓬鬓不堪秋。况度菖蒲海，落月似悬钩。
药名诗
作者：萧绎
朝代：南北朝

戍客恒山下，常思衣锦归。况看春草歇，还邮雁南飞。蜡烛凝花影，重台闭绮扉。风吹竹叶袖，网缀流黄机。讵信金城里，繁露晓沾衣。
落日射罴诗
作者：萧绎
朝代：南北朝

促宴引枚邹，中园观兽侯。日度■阴广，风横旗影浮。移竿标入箭，叠鼓送争筹。附枝时可息，言从清夜游。
藩难未静述怀诗
作者：萧绎
朝代：南北朝

玉节威云梦，金钲韵渚宫。霜戈临堑白，日羽映流红。单醪结猛将，芳饵引群雄。箭拥淇园竹，剑聚若溪铜。亟睹周王骏，多逢鲍氏骢。谋出河南贾，威寄陇西冯。溪云连阵合，却月半山空。楼前飘密柳，井上落疏桐。差营逢霔雨，立垒挂长虹。
赋得兰泽多芳草诗
作者：萧绎
朝代：南北朝

春兰本无绝，春泽最葳蕤。燕姬得梦罢，尚书奏事归。临池影入浪，从风香拂衣。当门已分馥，入室更芳菲。兰生不择径，十步岂难稀。
赋得春荻诗
作者：萧绎
朝代：南北朝

翠菼玉池前，遥映江南莲。非秋无有眊，未烧不生烟。
赋得登山马诗
作者：萧绎
朝代：南北朝

登山马径小，径小马才通。汗赭疑沾勒，衣香不逐风。何殊陇头望，遥识祁连东。
赋得竹诗
作者：萧绎
朝代：南北朝

嶰谷管新抽，淇园节复修。作龙还葛水，为马向并州。柯亭临绝涧，桃枝夹细流。冠学芙蓉势，花堪威凤游。邛王若有献，张骞应拜侯。
赋得蒲生我池中诗
作者：萧绎
朝代：南北朝

池中种蒲叶，叶影荫池滨。未好中宫荐，行堪隐士轮。为书聊可截，匹柳复宜春。瑞叶生苻苑，镂碧献周人。
赠到溉到洽诗
作者：萧绎
朝代：南北朝

魏世重双丁，晋朝称二陆。何如今两到，复似凌寒竹。
赴荆州泊三江口诗
作者：萧绎
朝代：南北朝

涉江望行旅，金钲间彩斿。水际含天色，虹光入浪浮。柳条恒拂岸，花气尽薰舟。丛林多故社，单戍有危楼。叠鼓随朱鹭，长箫应紫骝。莲舟夹羽氅，画舸覆缇油。榜歌殊未息，于此泛安流。
车名诗
作者：萧绎
朝代：南北朝

长墟带江转，连甍映日分。佳人坐椒屋，接膝对兰薰。绕砌萦流水，边梁图画云。锦色悬殊众，衣香遥出群。日暮轻帷下，黄金妾赠君。
送西归内人诗
作者：萧绎
朝代：南北朝

秋气苍茫结孟津，复送巫山荐枕神。昔时慊慊愁应去，今日劳劳长别人。
遗武陵王诗
作者：萧绎
朝代：南北朝

回首望荆门，惊浪且雷奔。四鸟嗟长别，三声悲夜猿。
采莲曲
作者：萧绎
朝代：南北朝

碧玉小家女，来嫁汝南王。莲花乱脸色，荷叶杂衣香。因持荐君子，愿袭芙蓉裳。
针穴名诗
作者：萧绎
朝代：南北朝

金推五百里，日晚唱归来。车转承光殿，步上通天台。钗临曲池影，扇拂玉堂梅。先取中庭入，罢逐步廊回。下关那早闭，入迎已复开。
长安道
作者：萧绎
朝代：南北朝

西接长楸道，南望小平津。飞梦甍绮翼，轻轩影画轮。雕鞍承赭汗，槐路起红尘。燕姬杂赵女，淹留重上春。
长歌行
作者：萧绎
朝代：南北朝

当垆擅旨酒，一卮堪十千。无劳蜀山铸，扶受采金钱。人生行乐尔，何处不留连。朝为洛生咏，夕作据梧眠。从兹忘物我，优游得自然。
闺怨诗
作者：萧绎
朝代：南北朝

荡子从游宦，思妾守房栊。尘镜朝朝掩，寒衾夜夜空。若非新有悦，何事久西东。知人相忆否，泪尽梦啼中。
陇头水
作者：萧绎
朝代：南北朝

衔悲别陇头，关路漫悠悠。故乡迷远近，征人分去留。沙飞晓成幕，海气旦如楼。欲识秦川处，陇水向东流。
风人辞
作者：萧绎
朝代：南北朝

城头网张雀。楼罗会人著。
飞来双白鹤
作者：萧绎
朝代：南北朝

紫盖学仙成，能令吴市倾。逐舞随疏节，闻琴应别声。集田遥赴影，隔雾近相鸣。时从洛浦渡，飞向辽东城。
骢马驱
作者：萧绎
朝代：南北朝

朔方寒气重，胡关饶苦雾。白雪昼凝山，黄云宿埋树。连翩行役子，终朝征马驱。试上金微山，还看玉关路。
鸟名诗
作者：萧绎
朝代：南北朝

方舟去鳷鹊，鹄引欲相要。晨凫移去舸，飞燕动归桡。鸡人怜夜刻，凤女念吹箫。雀钗照轻幌，翠的绕纤腰。复闻朱鹭曲，钲管杂回潮。
龟兆名诗
作者：萧绎
朝代：南北朝

土膏春气生，倡女协春情。鱼游连北水，鹄作辽东鸣。折梅还插鬓，荡柱更移声。银烛含朱火，金炉对宝笙。百枝凝夕焰，却月隐高城。
三妇艳
作者：萧统
朝代：南北朝

大妇舞轻巾，中妇拂华茵。小妇独无事，红黛润芳津。良人且高卧，方欲荐梁尘。
上林
作者：萧统
朝代：南北朝

千金騕袅骑，万斥流水车。争游上林里，高盖逗春华。
东斋听讲诗
作者：萧统
朝代：南北朝

昔闻孔道贵，今睹释花珍。至理乃悟寂，承禀实能仁。示教虽三彻，妙法信平均。信言主鄙俗，延情方慕真。庶兹祛八倒，冀此遣六尘。良思大车道，方愿宝船津。长延永生肇，庶廗谅徐陈。是节朱明季，灼烁治渠新。霏云出翠岭，凉风起青蘋。既餐甘露旨，方欲书诸绅。
同泰僧正讲诗
作者：萧统
朝代：南北朝

放光闻鹫岳，金牒秘香城。穷源绝有际，离照归无名。若人聆至寂，寄说表真冥。能令梵志遣，亦使群魔惊。宝珠分水相，须弥会色形。学徒均染氎，游士譬春英。伊予寡空智，徒深爱怯情。舒金起祗苑，开筵慕肃成。年钟倏从变，弦望聚舒盈。今开火林聚，净土接承明。掖影连高塔，法鼓乱严更。雷声芳树长，月出地芝生。已知法味乐，复悦玄言清。何因动飞辔，暂使尘劳轻。
和武帝游钟山大爱敬寺诗
作者：萧统
朝代：南北朝

唐游薄汾水，周载集瑶池。岂若钦明后，回鸾鹫岭岐。神心鉴无相，仁化育有为。以兹慧日照，复见法雨垂。万邦跻仁寿，兆庶涤尘羁。望云虽可识，日用岂能知。鸿名冠子姒，德泽迈轩羲。班班仁兽集，匹匹翔凤仪。善游兹胜地，兹岳信灵奇。嘉木互纷札，层峰郁蔽亏。丹藤绕垂干，绿竹荫清池。舒华匝长阪，好鸟鸣乔枝。霏霏庆云动，靡靡祥风吹。谷虚流凤管，野绿映丹麾。帷宫设廛外，帐殿临郊垂。俯同南风作，斯文良在斯。伊臣限监国，即事阻陪随。顾惟实庸菲，冲薄竟奚施。至理从兴羡，终然类管窥。上圣良善诱，下愚惭不移。
咏同心莲诗
作者：萧统
朝代：南北朝

江南采莲处，照灼本足观。况等连枝树，俱耀紫茎端。同逾并根草，双异独鸣鸾。以兹代萱草，必使愁人欢。
咏山涛王戎诗二首
作者：萧统
朝代：南北朝

山公弘识量，早厕竹林欢。聿来值英主，身游廊庙端。位隆五教职，才周五品官。为君翻已易，居臣良不难。浚充如萧散，薄莫至中台。徵神归鉴景，晦行属聚财。嵇生袭玄夜，阮籍变青灰。留连追宴绪，垆下独徘徊。
咏山涛王戎诗二首·其一
作者：萧统
朝代：南北朝

山公弘识量，早厕竹林欢。聿来值英主，身游廊庙端。位隆五教职，才周五品官。为君翻已易，居臣良不难。
咏山涛王戎诗二首·其二
作者：萧统
朝代：南北朝

浚充如萧散，薄莫至中台。徵神归鉴景，晦行属聚财。嵇生袭玄夜，阮籍变青灰。留连追宴绪，垆下独徘徊。
咏弹筝人诗
作者：萧统
朝代：南北朝

故筝犹可惜，应度几人边。尘多涩移柱，风燥脆调弦。还作三洲曲，谁念九重泉。
大言
作者：萧统
朝代：南北朝

观修鹍其若辙鲋。视沧海之如滥觞。经二仪而局蹐。跨六合以翱翔。
宴阑思旧诗
作者：萧统
朝代：南北朝

孝若信儒雅，稽古文敦淳。茂沿实俊朗，文义纵横陈。佐公持方介，才学罕为邻。灌蔬实温雅，摛藻每清新。余非狎异者，惟旧且怀仁。绸缪似河曲，契阔等漳滨。如何离灾尽，眇漠同埃尘。一起应刘念，泫泫欲沾巾。
将进酒
作者：萧统
朝代：南北朝

洛阳轻薄子，长安游侠儿。宜城溢渠碗，中山浮羽卮。
开善寺法会诗
作者：萧统
朝代：南北朝

栖乌犹未翔，命驾出山庄。诘屈登马岭，回互入羊肠。稍看原蔼蔼，渐见岫苍苍。落星埋远树，新雾起朝阳。阴池宿早雁，寒风催夜霜。兹地信闲寂，清旷惟道场。玉树琉璃水，羽帐郁金床。紫柱珊瑚地，神幢明月珰。牵萝下石磴，攀桂陟松梁。涧斜日欲隐，烟生楼半藏。千祀终何迈，百代归我皇。神功照不极，睿镜湛无方。法轮明暗室，慧海渡慈航。尘根久未洗，希沾垂露光。
弓矢赞
作者：萧统
朝代：南北朝

弓用筋角，矢制良工。亦以观德，非止临戎。杨叶命中，猿堕长空。
拟古诗
作者：萧统
朝代：南北朝

晨风被庭槐，夜露伤阶草。雾苦瑶池黑，霜凝丹墀皓。疏条索无阴，落叶纷可扫。安得紫芝术，终然获难老。
拟古诗
作者：萧统
朝代：南北朝

窥红对镜敛双眉。含愁拭泪坐相思。念人一去许多时。眼语笑靥近来情。心怀心想甚分明。忆人不忍语。衔恨独吞声。
春日宴晋熙王诗
作者：萧统
朝代：南北朝

百六钟期数，三七厄时中。国难悲如毁，亲离叹数穷。藩哲游沮梦，扬化抚边戎。幸兹同宴醑，引满爱樽空。
晚春诗
作者：萧统
朝代：南北朝

紫兰叶初满，黄莺弄始稀。石蹲还似兽，萝长更胜衣。水曲文鱼聚，林暝雅鸟飞。渚蒲变新节，岩桐长旧围。风花落未已，山斋开夜扉。
有所思
作者：萧统
朝代：南北朝

公子远于隔，乃在天一方。望望江山阻，悠悠道路长。别前秋叶落，虽后春花芳。雷叹一声响，雨泪忽成行。怅望情无极，倾心还自伤。
歌
作者：萧统
朝代：南北朝

阳阿奏兮激楚流。望洛水兮有好仇。纵轻棹兮泛龙舟。
玄圃讲诗
作者：萧统
朝代：南北朝

白藏气已暮，玄英序方及。稍觉螀声凄，转闻鸣雁急。穿池状浩汗，筑峰形嶪岌。旰云缘宇阴，晚景乘轩入。风来幔影转，霜流树条湿。林际素羽翾，漪间赪尾吸。试欲游宝山，庶使信根立。名利白巾谈，笔札刘王给。兹乐逾笙磬，宁止消悁邑。虽娱惠有三，终寡闻知十。
相逢狭路间
作者：萧统
朝代：南北朝

京华有曲巷，巷曲不通舆。道逢一侠客，缘路问君居。君居在城北，可寻复易知。朱门间皓壁，刻桷映晨离。阶植若华草，光景逐飙移。轻幰委四屈，兰膏然百枝。长子饰青紫，中子任以赀。小子始总角，方作啼弄儿。三子俱入门，赫奕盛羽仪。骅骝服衡辔，白玉镂啼羁。容止同规矩，宾从尽恭卑。雅郑时间作，孤竹乍参差。云翔杂水宿，弄吭满清池。欢乐无终极，流目岂知疲。门下非毛遂，坐上尽英奇。大妇成贝锦，中妇饬粉絁。小妇独无事，理曲步檐垂。丈人暂徙倚，行使流风吹。
示云麾弟
作者：萧统
朝代：南北朝

白云飞兮江上阻，北流分兮山风举。山万仞兮多高峰，流九派兮饶江渚。山岧峣兮乃逼天，云微濛兮后兴雨。实览历兮此名地，故遨游兮兹胜所。尔登陟兮一长望，理化顾兮忽忆予。想玉颜兮有目中，徒踟蹰兮增延伫。
示徐州弟诗
作者：萧统
朝代：南北朝

载披经籍，言括典坟。郁哉元气，焕矣天文。二仪肇建，清浊初分。粤生品物，乃有人伦。人伦惟何，五常为性。因以泥黑，犹麻违正。违仁则勃，弘道斯盛。友于兄弟，是亦为政。伊予与尔，共气分躯。顾昔髫发，追惟绮襦。绸缪紫掖，兴寝每俱。朝游青琐，夕步彤庐。惟皇建国，疏爵树亲。既固盘石，亦济蒸人。亦有行迈，去此洛滨。自兹厥后，分折已频。济河之隔，载离寒暑。甫旋皇邑，遽临荆楚。分手澄江，中心多绪。形反桂宫，情留兰渚。有命自天，亦徂梦菀。欣此同席，欢焉忘饭。九派仍临，三江未反。滔滔不归，悠悠斯远。长赢届节，令弟旋兹。载睹玉质，我心则夷。逍遥玉户，携手丹墀。方符昔语，信矣怡怡。宴居昼室，靖眺铜池。三坟既览，四始兼摛。嘉肴玉俎，旨酒金卮。阴阴色晚，白日西移。西移已夕，华烛云景。屑屑风生，昭昭月影。高宇既清，虚堂复静。义府载陈，玄言斯逞。纶言遄降，伊尔用行。有行安适，义乃维城。载脂朱毂，亦抗翠旌。惄如朝饥，独钟予情。远于将之，爰适上菀。霭霭云浮，暧暧景晚。予叹未期，尔悲将远。日夕解袂，鸣笳言反。言反甲馆，雨面莫收。予若西岳，尔譬东流。兴言思此，心焉如浮。玉颜虽阻，金相嗣丘。
细言
作者：萧统
朝代：南北朝

坐卧邻空尘。凭附蟭螟翼。越咫尺而三秋。度毫厘而九息。
讲席将毕赋三十韵诗依次用
作者：萧统
朝代：南北朝

法苑称嘉柰，慈园羡修竹。灵觉相招影，神仙共栖宿。慧言绝已久，烦劳多累蓄。因兹阐慧云，欲使心尘伏。八水润焦芽，三明启群目。宝铎旦参差，名香晚芬郁。暂舍六龙驾，微祛二鼠蹙。意树发空花，心莲吐轻馥。喻斯沧海变，譬彼庵罗熟。妙智方缛锦，深词同雾縠。善学同梵爪，真言异铜腹。逶迤合盖城，葳蕤布金郁。珠华荫八溪，玉流通九谷。青禽乍下上，云雁飞翻覆。高谈属时胜，寡闻终自恧。日丽鸳鸯瓦，风度蜘蟵屋。落花散远香，霏云卷遥族。旷济同象园，中乘如伫独。后焰难坚明，初心易惊缩。应当离花水，无令乖七木。投岩不足贵，棘林安可宿。器月希留影，心灰庶方扑。视爱同采蜂，游善如原菽。八邑仙人山，四宝神龙澳。药树永繁稠，禅枝讵凋摵。以兹说闻道，庶此优驰逐。愿追露宝车，脱屣亲推毂。
诒明山宾诗
作者：萧统
朝代：南北朝

平仲古称奇，夷齐昔擅美。令则挺伊贤，东秦固多士。筑室非道傍，置宅归仁里。庚桑方有系，原生今易拟。必来三径人，将招五经士。
貌雪诗
作者：萧统
朝代：南北朝

既同摽梅英散，复似太谷花飞。密如公超所起，皓如渊客所挥。无羡昆岩列素，岂匹振鹭群归。
赋书帙诗
作者：萧统
朝代：南北朝

擢影免园池，抽茎淇水侧。朝映出岭云，莫聚飞归翼。幸杂缃囊用，聊因班女织。一合轩羲曲，千龄如可即。
钟山解讲诗
作者：萧统
朝代：南北朝

清宵出望园，诘晨届钟岭。轮动文学乘，笳鸣宾从静。暾出岩隐光，月落林馀影。札纷八桂密，坡陁再城永。伊予爱丘壑，登高至节景。迢递睹千室，迤逦观万顷。即事已如斯，重兹游胜境。精理既已详，玄言亦兼逞。方知蕙带人，嚣虚成易屏。眺瞻情未终，龙镜忽游骋。非曰乐逸游，意欲识箕颍。
长相思
作者：萧统
朝代：南北朝

相思无终极，长夜起叹息。徒见貌婵娟，宁知心有忆。寸心无以因，愿附归飞翼。
饮马长城窟行
作者：萧统
朝代：南北朝

亭亭山上柏，悠悠远行客。行客行路遥，故乡日迢迢。迢迢不可见，长望涕如霰。如霰独留连，长路邈绵绵。胡马爱北风，越燕见日喜。蕴此望乡情，沈忧不能止。有朋西南来，投我用木李。并有一札书，行止风云起。扣封披书札，书札竟何有。前言节所爱，后言别离久。
饯庾仲容诗
作者：萧统
朝代：南北朝

孙生陟阳道，吴子朝歌县。未若樊林华，置酒临高殿。
听钟鸣
作者：萧综
朝代：南北朝

历历听钟鸣。当知在帝城。西树隐落月。东窗见晓星。雾露朏朏未分明。乌啼哑哑已流声。惊客思。动客情。客思郁纵横。翩翩孤雁何所栖。依依别鹤半夜啼。今岁行已暮。雨雪向凄凄。飞蓬旦夕起。杨柳尚翻低。气郁结。涕滂沱。愁思无所托。强作听钟歌。
悲落叶
作者：萧综
朝代：南北朝

悲落叶。联翩下重叠。重叠落且飞。从横去不归。长枝交荫昔何密。黄鸟关关动相失。夕蕊杂凝露。朝花翻乱日。乱春日。起春风。春风春日此时同。一霜两霜犹可当。五晨六旦已飒黄。乍逐惊风举。高下任飘飏。悲落叶。落叶何时还。夙昔共根本。无复一相关。各随灰土去。高枝难重攀。
石桥诗
作者：萧若静
朝代：南北朝

连延过绝涧，迢递跨长津。已数逢仙客，兼曾度獦人。
七夕诗
作者：萧衍
朝代：南北朝

白露月下团。秋风枝上鲜。瑶台含碧雾。罗幕生紫烟。妙会非绮节。佳期乃凉年。玉壶承夜急。兰膏依晓煎。昔悲汉难越。今伤河易。怨咽双断念。凄悼两情悬。
七夕诗
作者：萧衍
朝代：南北朝

白露月下团，秋风枝上鲜。瑶台含碧雾，罗幕生紫烟。妙会非绮节，佳期乃凉年。玉壶承夜急，兰膏依晓煎。昔悲汉难越，今伤河易旋。怨咽双断念，凄悼两情悬。
上云乐方诸曲
作者：萧衍
朝代：南北朝
体裁：乐府曲辞

方诸上。上云人。业守仁。摐金集瑶池。步光礼玉晨。霞盖容长肃。清虚伍列真。
上云乐桐柏曲
作者：萧衍
朝代：南北朝
体裁：乐府曲辞

桐柏真。升帝宾。戏伊谷。游洛滨。参差列凤管。容与起梁尘。望不可至。徘徊谢时人。
上云乐金丹曲
作者：萧衍
朝代：南北朝
体裁：乐府曲辞

紫霜耀。绛雪飞。追以还。转复飞。九真道方微。千年不传。一传裔云衣。
上云乐金陵曲
作者：萧衍
朝代：南北朝
体裁：乐府曲辞

句曲仙。长乐游。洞天巡。会迹六门。揖玉板。登金门。凤泉回肆。鹭羽降寻云。鹭羽一流。芳芬郁氛氲。
上声歌
作者：萧衍
朝代：南北朝

花色过桃杏。名称重金琼。名歌非下里。含笑作上声。
东飞伯劳歌
作者：萧衍
朝代：南北朝
体裁：诗

东飞伯劳西飞燕，黄姑织女时相见。谁家女儿对门居，开颜发艳照里闾。南窗北牖挂明光，罗帷绮帐脂粉香。女儿年几十五六，窈窕无双颜如玉。三春已暮花从风，空留可怜谁与同。
东飞伯劳歌
作者：萧衍
朝代：南北朝

东飞伯劳西飞燕，黄姑织女时相见。谁家女儿对门居，开颜发艳照里闾。南窗北牖挂明光，罗帷绮箔脂粉香。女儿年几十五六，窈窕无双颜如玉。三春已暮花从风，空留可怜与谁同。
临高台
作者：萧衍
朝代：南北朝

高台半行云。望望高不极。草树无参差。山河同一色。髣髴洛阳道。道远离别识。玉阶故情人。情来共相忆。
五字叠韵诗
作者：萧衍
朝代：南北朝

后牖有榴柳。梁王长康强。偏眠船舷边。载匕每碍埭。六斛熟鹿肉。嗼苏姑枯卢。
五字叠韵诗
作者：萧衍
朝代：南北朝

后牖有榴柳，梁王长康强。偏眠船舷边，载匕每碍埭。六斛熟鹿肉，暯苏姑枯卢。
代苏属国妇诗
作者：萧衍
朝代：南北朝

良人与我期。不谓当过时。秋风忽送节。白露凝前基。怆怆独凉枕。搔搔孤月帷。忽听西北雁。似从寒海湄。果衔万里书。中有生离辞。惟言长别矣。不复道相思。胡羊久剽。夺。汉节故支持。帛上看未终。脸下泪如丝。空怀之死誓。远劳同穴诗。
代苏属国妇诗
作者：萧衍
朝代：南北朝

良人与我期，不谓当过时。秋风忽送节，白露凝前基。怆怆独凉枕，搔搔孤月帷。忽听西北雁，似从寒海湄。果衔万里书，中有生离辞。惟言长别矣，不复道相思。胡羊久剽夺，汉节故支持。帛上看未终，脸下泪如丝。空怀之死誓，远劳同穴诗。
会
作者：萧衍
朝代：南北朝

少时学周孔，弱冠穷六经。孝义连方册，仁恕满丹青。践言贵去伐，为善存好生。中复观道书，有名与无名。妙术镂金版，真言隐上清。密行贵阴德，显证表长龄。晚年开释卷，犹日映众星。苦集始觉知，因果乃方明。示教惟平等，至理归无生。分别根难一，执著性易惊。穷源无二圣，测善非三英。大椿径亿尺，小草裁云萌。大云降大雨，随分各受荣。心想起异解，报应有殊形。差别岂作意，深浅固物情。
会三教诗
作者：萧衍
朝代：南北朝

少时学周孔。弱冠穷六经。孝义连方册。仁恕满丹青。践言贵去伐。为善存好生。中复观道书。有名与无名。妙术镂金版。真言隐上清。密行贵阴德。显证表长龄。晚年开释卷。犹日映众星。苦集始觉知。因果乃方明。示教惟平等。至理归无生。分别根难一。执着性易惊。穷源无二圣。测善非三共同愿望。大椿径亿尺。小草裁云萌。大云降大雨。随分各受荣。心想起异解。报应有殊形。差别岂作意。深浅固物情。
十喻诗五首 其一 幻诗
作者：萧衍
朝代：南北朝

挥霍变三有，恍惚随六尘。兰园种五果，雕案出八珍。对见不可信，熟视事非真。空生四岳想，徒劳七识神。著幻是幻者，知幻非幻人。
十喻诗五首 其三 灵空诗
作者：萧衍
朝代：南北朝

物情异所异，世心同所同。状如薪遇火，亦似草行风。迷惑三界里，颠倒六趣中。五爱性洞远，十相法灵冲。皆从妄所妄，无非空对空。
十喻诗五首 其二 如炎诗
作者：萧衍
朝代：南北朝

乱念瞩长原，例见望遥？。逶迤似江汉，泛滥若沧溟。金波扬素沫，银浪翻绿萍。远思如可取，近至了无形。热缘热惚逼，渴爱渴心生。
十喻诗五首 其二 如炎诗
作者：萧衍
朝代：南北朝
体裁：古风

乱念瞩长原，例见望遥𤈍。逶迤似江汉，泛滥若沧溟。金波扬素沫，银浪翻绿萍。远思如可取，近至了无形。热缘热惚逼，渴爱渴心生。
十喻诗五首 其五 梦诗
作者：萧衍
朝代：南北朝

甘寝随四坐，盖睡依五众。违从竞分诤，美恶相戏弄。出家为上首，入仕作梁栋。色已非真实，闻见皆灵洞。长眼出长夜，大觉和大梦。
十喻诗五首 其四 乾闼婆诗
作者：萧衍
朝代：南北朝

灵海自已极，沧流去无边。蜃蛤生异气，闼婆郁中天。青城接丹霄，金楼带紫烟。皆从望见起，非是物理然。因彼凡俗喻，此中玄又玄。
十喻诗五首·幻诗
作者：萧衍
朝代：南北朝

挥霍变三有，恍惚随六尘。兰园种五果，雕案出八珍。对见不可信，熟视事非真。空生四岳想，徒劳七识神。著幻是幻者，知幻非幻人。乱念瞩长原，例见望遥？。逶迤似江汉，泛滥若沧溟。金波扬素沫，银浪翻绿萍。远思如可取，近至了无形。热缘热惚逼，渴爱渴心生。物情异所异，世心同所同。状如薪遇火，亦似草行风。迷惑三界里，颠倒六趣中。五爱性洞远，十相法灵冲。皆从妄所妄，无非空对空。灵海自已极，沧流去无边。蜃蛤生异气，闼婆郁中天。青城接丹霄，金楼带紫烟。皆从望见起，非是物理然。因彼凡俗喻，此中玄又玄。甘寝随四坐，盖睡依五众。违从竞分诤，美恶相戏弄。出家为上首，入仕作梁栋。色已非真实，闻见皆灵洞。长眼出长夜，大觉和大梦。
十喻诗如炎诗
作者：萧衍
朝代：南北朝

乱念瞩长原。例见望遥𤈍。逶迤似江汉。泛滥若沧溟。金波扬素沫。银浪翻绿萍。远思如可取。近至了无形。热缘热惚逼。渴爱渴心生。
十喻诗干闼婆诗
作者：萧衍
朝代：南北朝

灵海自已极。沧流去无边。蜃蛤生异气。闼婆郁中天。青城接丹霄。金楼带紫烟。皆从望见起。非是物理然。因彼凡俗喻。此中玄又玄。
十喻诗幻诗
作者：萧衍
朝代：南北朝

挥霍变三有。恍惚随六尘。兰园种五果。雕案出八珍。对见不可信。熟视事非真。空生四岳想。徒劳七识神。着幻是幻者。知幻非幻人。
十喻诗梦诗
作者：萧衍
朝代：南北朝

甘寝随四坐。盖睡依五众。违从竞分诤。美恶相戏弄。出家为上首。入仕作梁栋。色已非真实。闻见皆灵洞。长眼出长夜。大觉和大梦。
十喻诗灵空诗
作者：萧衍
朝代：南北朝

物情异所异。世心同所同。状如薪遇火。亦似草行风。迷惑三界里。颠倒六趣中。五爱性洞远。十相法灵冲。皆从妄所妄。无非空对空。
古意诗一
作者：萧衍
朝代：南北朝

飞鸟起离离。惊散忽差池。嗷嘈绕树上。翩翩集寒枝。既常以下役人。偏伤垄上儿。寄言闺中妾。此心讵能知。不见松萝上。叶落根不移。
古意诗二
作者：萧衍
朝代：南北朝

当春有一草。绿花复垂枝。云是忘忧物。生在北堂陲。飞飞双蛱蝶。低低两差池。差池低复起。此芳性不移。飞蝶双复只。此心人莫知。
古意诗二首
作者：萧衍
朝代：南北朝

飞鸟起离离，惊散忽差池。嗷嘈绕树上，翩翩集寒枝。既悲征役久，偏伤垄上儿。寄言闺中妾，此心讵能知。不见松萝上，叶落根不移。当春有一草，绿花复垂枝。云是忘忧物，生在北堂陲。飞飞双蛱蝶，低低两差池。差池低复起，此芳性不移。飞蝶双复只，此心人莫知。
古意诗二首·其一
作者：萧衍
朝代：南北朝

飞鸟起离离，惊散忽差池。嗷嘈绕树上，翩翩集寒枝。既悲征役久，偏伤垄上儿。寄言闺中妾，此心讵能知。不见松萝上，叶落根不移。
古意诗二首·其二
作者：萧衍
朝代：南北朝

当春有一草，绿花复垂枝。云是忘忧物，生在北堂陲。飞飞双蛱蝶，低低两差池。差池低复起，此芳性不移。飞蝶双复只，此心人莫知。
和太子忏悔诗
作者：萧衍
朝代：南北朝

玉泉漏向尽。金门光未成。缭绕闻天乐。周流扬梵声。兰汤浴身垢。忏悔净心灵。蒌草获再鲜。落花蒙重荣。
和太子忏悔诗
作者：萧衍
朝代：南北朝

玉泉漏向尽，金门光未成。缭绕闻天乐，周流扬梵声。兰汤浴身垢，忏悔净心灵。蒌草获再鲜，落花蒙重荣。
咏烛诗
作者：萧衍
朝代：南北朝

堂中绮罗人。席上歌舞儿。待我光泛滟。为君照参差。
咏烛诗
作者：萧衍
朝代：南北朝

堂中绮罗人，席上歌舞儿。待我光泛滟，为君照参差。
咏笔诗
作者：萧衍
朝代：南北朝

昔闻兰蕙月。独是桃李年。春心傥未写。为君照情筵。
咏笔诗
作者：萧衍
朝代：南北朝

昔闻兰蕙月，独是桃李年。春心傥未写，为君照情筵。
咏笛诗
作者：萧衍
朝代：南北朝

柯亭有奇竹。含情复抑扬。妙声发玉指。龙音响凤凰。
咏笛诗
作者：萧衍
朝代：南北朝

柯亭有奇竹，含情复抑扬。妙声发玉指，龙音响凤凰。
咏舞诗
作者：萧衍
朝代：南北朝

腕弱复低举。身轻由回纵。可谓写自欢。方与心期共。
咏舞诗
作者：萧衍
朝代：南北朝

腕弱复低举，身轻由回纵。可谓写自欢，方与心期共。
团扇歌
作者：萧衍
朝代：南北朝

手中白团扇。净如秋团月。清风任动生。娇香承意发。
团扇歌
作者：萧衍
朝代：南北朝

手中白团扇，净如秋团月。清风任动生，娇香承意发。
天安寺疏圃堂诗
作者：萧衍
朝代：南北朝

乘和荡犹豫。此焉聊止息。连山去无限。长洲望不极。参差照光彩。左右皆春色。晻暧瞩。游丝。出没看飞翼。其乐信难忘。翛然宁有饰。
天安寺疏圃堂诗
作者：萧衍
朝代：南北朝

乘和荡犹豫，此焉聊止息。连山去无限，长洲望不极。参差照光彩，左右皆春色。晻暧瞩游丝，出没看飞翼。其乐信难忘，翛然宁有饰。
子夜四时歌冬歌一
作者：萧衍
朝代：南北朝

寒闺动黻帐。密筵重锦席。卖眼拂长袖。含笑留上客。
子夜四时歌冬歌三
作者：萧衍
朝代：南北朝

果欲结金兰。但看松柏林。经霜不堕地。岁寒无异心。
子夜四时歌冬歌二
作者：萧衍
朝代：南北朝

别时鸟啼户。今晨雪满墀。过此君不返。但恐绿鬓衰。
子夜四时歌冬歌四
作者：萧衍
朝代：南北朝

一年漏将尽。万里人未归。君志固有在。妾躯乃无依。
子夜四时歌十六首 冬歌四首 其十三
作者：萧衍
朝代：南北朝
体裁：古风

寒闺动黻帐，密筵重锦席。卖眼拂长袖，含笑留上客。
子夜四时歌十六首 夏歌四首 其五
作者：萧衍
朝代：南北朝
体裁：古风

江南莲花开，红光覆碧水。色同心复同，藕异心无异。
子夜四时歌十六首 春歌四首 其一
作者：萧衍
朝代：南北朝
体裁：古风

阶上香入怀，庭中花照眼。春心一如此，情来不可限。
子夜四时歌十六首 秋歌四首 其九
作者：萧衍
朝代：南北朝
体裁：古风

绣带合欢结，锦衣连理文。怀情入夜月，含笑出朝云。
子夜四时歌十六首·其七
作者：萧衍
朝代：南北朝

玉盘著朱李，金杯盛白酒。虽欲持自亲，复恐不甘口。
子夜四时歌十六首·其三
作者：萧衍
朝代：南北朝

朱日光素冰，黄花映白雪。折梅待佳人，共迎阳春月。
子夜四时歌十六首·其二
作者：萧衍
朝代：南北朝

兰叶始满地，梅花已落枝。持此可怜意，摘以寄心知。
子夜四时歌十六首·其八
作者：萧衍
朝代：南北朝

含桃落花日，黄鸟营飞时。君住马已疲，妾去蚕欲饥。
子夜四时歌十六首·其六
作者：萧衍
朝代：南北朝

闺中花如绣，帘上露如珠。欲知有所思，停织复歭？。
子夜四时歌十六首·其六
作者：萧衍
朝代：南北朝
体裁：古风

闺中花如绣，帘上露如珠。欲知有所思，停织复歭𣦠。
子夜四时歌十六首·其十
作者：萧衍
朝代：南北朝

七彩紫金柱，九华白玉梁。但歌云不去，含吐有馀香。
子夜四时歌十六首·其十一
作者：萧衍
朝代：南北朝

吹漏未可停，弦断当更续。俱作双丝引，共奏同心曲。
子夜四时歌十六首·其十二
作者：萧衍
朝代：南北朝

当信抱梁期，莫听回风音。镜中两入髻，分明无两心。
子夜四时歌十六首·其十五
作者：萧衍
朝代：南北朝

果欲结金兰，但看松柏林。经霜不堕地，岁寒无异心。
子夜四时歌十六首·其十六
作者：萧衍
朝代：南北朝

一年漏将尽，万里人未归。君志固有在，妾躯乃无依。
子夜四时歌十六首·其十四
作者：萧衍
朝代：南北朝

别时鸟啼户，今晨雪满墀。过此君不返，但恐绿鬓衰。
子夜四时歌十六首·其四
作者：萧衍
朝代：南北朝

花坞蝶双飞，柳堤鸟百舌。不见佳人来，徒劳心断绝。
子夜四时歌十六首·春歌四首
作者：萧衍
朝代：南北朝

阶上香入怀，庭中花照眼。春心一如此，情来不可限。兰叶始满地，梅花已落枝。持此可怜意，摘以寄心知。朱日光素冰，黄花映白雪。折梅待佳人，共迎阳春月。花坞蝶双飞，柳堤鸟百舌。不见佳人来，徒劳心断绝。江南莲花开，红光覆碧水。色同心复同，藕异心无异。闺中花如绣，帘上露如珠。欲知有所思，停织复歭？。玉盘著朱李，金杯盛白酒。虽欲持自亲，复恐不甘口。含桃落花日，黄鸟营飞时。君住马已疲，妾去蚕欲饥。绣带合欢结，锦衣连理文。怀情入夜月，含笑出朝云。七彩紫金柱，九华白玉梁。但歌云不去，含吐有馀香。吹漏未可停，弦断当更续。俱作双丝引，共奏同心曲。当信抱梁期，莫听回风音。镜中两入髻，分明无两心。寒闺动黻帐，密筵重锦席。卖眼拂长袖，含笑留上客。别时鸟啼户，今晨雪满墀。过此君不返，但恐绿鬓衰。果欲结金兰，但看松柏林。经霜不堕地，岁寒无异心。一年漏将尽，万里人未归。君志固有在，妾躯乃无依。
子夜四时歌夏歌一
作者：萧衍
朝代：南北朝

江南莲花开。红光覆碧水。色同心复同。藕异心无异。
子夜四时歌夏歌二
作者：萧衍
朝代：南北朝

闺中花如绣。帘上露如珠。欲知有所思。停织复歭𣦠。
子夜四时歌春歌一
作者：萧衍
朝代：南北朝

阶上香入怀。庭中花照眼。春心一如此。情来不可限。
子夜四时歌春歌三
作者：萧衍
朝代：南北朝

朱日光素冰。朝花映白雪。折梅待佳人。共迎阳春月。
子夜四时歌春歌二
作者：萧衍
朝代：南北朝

兰叶始满地。梅花已落枝。持此可怜意。摘以寄心知。
子夜四时歌春歌四
作者：萧衍
朝代：南北朝

花坞蝶双飞。柳堤鸟百舌。不见佳人来。徒劳心断绝。
子夜四时歌秋歌一
作者：萧衍
朝代：南北朝

绣带合欢结。锦衣连理文。怀情入夜月。含笑出朝云。
子夜四时歌秋歌三
作者：萧衍
朝代：南北朝

吹漏未可停。弦断当更续。俱作双丝引。共奏同心曲。
子夜四时歌秋歌二
作者：萧衍
朝代：南北朝

七彩紫金柱。九华白玉梁。但歌云不去。含吐有余香。
子夜四时歌秋歌四
作者：萧衍
朝代：南北朝

当信抱梁期。莫听回风音。镜中两入髻。分明无两心。
子夜歌一
作者：萧衍
朝代：南北朝

恃爱如欲进。含羞未肯前。朱口发艳歌。玉指弄娇弦。
子夜歌二
作者：萧衍
朝代：南北朝

朝日照绮窗。光风动纨罗。巧笑蒨两犀。美目扬双蛾。
子夜歌二首
作者：萧衍
朝代：南北朝

恃爱如欲进，含羞未肯前。朱口发艳歌，玉指弄娇弦。朝日照绮窗，光风动纨罗。巧笑茜两犀，美目扬双蛾。
子夜歌二首·其一
作者：萧衍
朝代：南北朝

恃爱如欲进，含羞未肯前。朱口发艳歌，玉指弄娇弦。
子夜歌二首·其二
作者：萧衍
朝代：南北朝

朝日照绮窗，光风动纨罗。巧笑茜两犀，美目扬双蛾。
宴诗
作者：萧衍
朝代：南北朝

止杀心自详。胜残道未遍。四主渐怀音。九夷稍革面。世治非去兵。国安岂忘战。钓台闻史籍。岐阳书记传。
宴诗
作者：萧衍
朝代：南北朝

止杀心自详，胜残道未遍。四主渐怀音，九夷稍革面。世治非去兵，国安岂忘战。钓台闻史籍，岐阳书记传。
戏作诗
作者：萧衍
朝代：南北朝

宓妃生洛浦。游女发汉阳。妖闲逾下蔡。神妙绝高唐。绵驹且变俗。王豹复移乡。况兹集灵异。岂得无方将。长袂必留客。清畦咸绕梁。燕赵羞容止。西妲惭芬芳。徒闻殊可弄。定自乏明珰。
戏作诗
作者：萧衍
朝代：南北朝

宓妃生洛浦，游女出汉阳。妖闲逾下蔡，神妙绝高唐。绵驹且变俗，王豹复移乡。况兹集灵异，岂得无方将。长袂必留客，清哇咸绕梁。燕赵羞容止，西妲惭芬芳。徒闻殊可弄，定自乏明珰。
戏题刘孺手板诗
作者：萧衍
朝代：南北朝

张率东南美。刘孺洛阳才。揽笔便应就。何事久迟回。
戏题刘孺手板诗
作者：萧衍
朝代：南北朝

张率东南美，刘孺洛阳才。揽笔便应就，何事久迟回。
拟明月照高楼
作者：萧衍
朝代：南北朝

圆魄当虚闼。清光流思延。延思照孤影。凄怨还自怜。台镜早生尘。匣琴又无弦。悲慕屡伤节。离忧亟华年。君如东扶景。妾似西柳烟。相去既路迥。明晦亦殊悬。愿为铜铁辔。以感长乐前。
拟明月照高楼
作者：萧衍
朝代：南北朝

圆魄当虚闼，清光流思延。延思照孤影，凄怨还自怜。台镜早生尘，匣琴又无弦。悲慕屡伤节，离忧亟华年。君如东扶景，妾似西柳烟。相去既路迥，明晦亦殊悬。愿为铜铁辔，以感长乐前。
拟青青河畔草
作者：萧衍
朝代：南北朝

幕幕绣户丝。悠悠怀昔期。昔期久不归。乡国旷音辉。音辉空结迟。半寝觉如至。既寤了无形。与君隔平生。月以云掩光。叶以霜摧老。当途竞自容。莫肯为妾道。
拟青青河畔草
作者：萧衍
朝代：南北朝

羃羃绣户丝，悠悠怀昔期。昔期久不归，乡国旷音辉。音辉空结迟，半寝觉如至。既寤了无形，与君隔平生。月以云掩光，叶以霜摧老。当途竞自容，莫肯为妾道。
捣衣诗
作者：萧衍
朝代：南北朝

驾言易水北。送别河之阳。沉思惨行镳。如梦在空床。既寤丹绿谬。始知纨素伤。中州木叶下。边城应早霜。阴虫日惨烈。庭草复芸黄。金风徂清夜。明月悬洞房。袅袅同宫女。助我理衣裳参差夕杵引。哀怨秋砧扬。轻罗飞玉腕。弱翠低红妆。朱颜日已兴。眄睇色增光。捣以一匪石。文成双鸳鸯。制握断金刀。熏用如兰芳。佳期久不归。持此寄寒乡。妾身谁为容。思君苦入肠。
捣衣诗
作者：萧衍
朝代：南北朝

驾言易水北，送别河之阳。沈思惨行镳，结梦在空床。既寤丹绿谬，始知纨素伤。中州木叶下，边城应早霜。阴虫日惨烈，庭草复芸黄。金风徂清夜，明月悬洞房。袅袅同宫女，助我理衣裳。参差夕杵引，哀怨秋砧扬。轻罗飞玉腕，弱翠低红妆。朱颜日已兴，眄睇色增光。捣以一匪石，文成双鸳鸯。制握断金刀，薰用如兰芳。佳期久不归，持此寄寒乡。妾身谁为容，思君苦入肠。
撰孔子正言竟述怀诗
作者：萧衍
朝代：南北朝

志学耻传习。弱冠阙师友。爱悦夫子道。正言思善诱。删次起实沉。杀青在建酉。孤陋乏多闻。独学少击叩。仲冬寒气严霜风折细柳。白水凝涧溪。黄落散堆阜。康哉信股肱。惟圣归元首。独叹予一人。端然无四友。
撰孔子正言竟述怀诗
作者：萧衍
朝代：南北朝

志学耻传习，弱冠阙师友。爱悦夫子道，正言思善诱。删次起实沈，杀青在建酉。孤陋乏多闻，独学少击叩。仲冬寒气严，霜风折细柳。白水凝涧溪，黄落散堆阜。康哉信股肱，惟圣归元首。独叹予一人，端然无四友。
有所思
作者：萧衍
朝代：南北朝

谁言生离久，适意与君别。衣上芳犹在，握里书未灭。腰中双绮带，梦为同心结。常恐所思露，瑶华未忍折。
杨叛儿
作者：萧衍
朝代：南北朝

桃花初发红。芳草尚抽绿。南音多有会。偏重叛儿曲
杨叛儿
作者：萧衍
朝代：南北朝

桃花初发红，芳草尚抽绿。南音多有会，偏重叛儿曲。
欢闻歌一
作者：萧衍
朝代：南北朝

艳艳金楼女。心如玉池莲。持底报郎恩。俱期游梵天。
欢闻歌二
作者：萧衍
朝代：南北朝

南有相思木。合影复同心。游女不可求。谁能息空阴。
欢闻歌二首
作者：萧衍
朝代：南北朝

艳艳金楼女，心如玉池莲。持底报郎恩，俱期游梵天。南有相思木，合影复同心。游女不可求，谁能息空阴。
欢闻歌二首·其一
作者：萧衍
朝代：南北朝

艳艳金楼女，心如玉池莲。持底报郎恩，俱期游梵天。
欢闻歌二首·其二
作者：萧衍
朝代：南北朝

南有相思木，合影复同心。游女不可求，谁能息空阴。
江南弄凤笙曲
作者：萧衍
朝代：南北朝

绿耀克碧雕管笙。朱唇玉指学凤鸣。流速参差飞且停。在凤楼。弄娇响。间清讴。
江南弄朝云曲
作者：萧衍
朝代：南北朝
体裁：乐府曲辞

张乐阳台歌上谒。如寝如兴芳晻暧。容光既艳复还没。复还没。望不来。巫山高。心徘徊。
江南弄江南弄
作者：萧衍
朝代：南北朝
体裁：乐府曲辞

众花杂色满上林。舒芳耀绿垂轻阴。连手躞蹀舞春心。舞春心。临岁腴。中人望。独踟蹰。
江南弄游女曲
作者：萧衍
朝代：南北朝
体裁：乐府曲辞

氛氲兰麝体芳滑。容色玉耀眉如月。珠佩婐𡜮戏金阙。戏金阙。游紫庭。舞飞阁。歌长生。
江南弄采莲曲
作者：萧衍
朝代：南北朝
体裁：乐府曲辞

游戏五湖采莲归。发花田叶芳袭衣。为君艳歌世所希。世所希。有如玉。江南弄。采莲曲。
江南弄采菱曲
作者：萧衍
朝代：南北朝
体裁：乐府曲辞

江南稚女珠腕绳。金翠摇首红颜兴。桂棹容与歌采菱。歌采菱。心未怡。翳罗袖。望所思。
江南弄龙笛曲
作者：萧衍
朝代：南北朝
体裁：乐府曲辞

美人绵眇在云堂。雕金镂竹眠玉床。婉爱寥亮绕红梁。绕红梁。流月台。驻狂风。郁徘徊。
河中之水歌
作者：萧衍
朝代：南北朝

河中之水向东流。洛阳女儿名莫愁。莫愁十三能织绮。十四采桑南陌头。十五嫁为卢家妇。十六生儿字阿侯。卢家兰室桂为梁。中有郁金苏合香。头上金钗十二行。足下丝履五文章。珊瑚挂镜烂生光。平头奴子擎履箱。人生富贵何所望。恨不早嫁东家王。
河中之水歌
作者：萧衍
朝代：南北朝

河中之水向东流，洛阳女儿名莫愁。莫愁十三能织绮，十四采桑南陌头。十五嫁为卢家妇，十六生儿字阿侯。卢家兰室桂为梁，中有郁金苏合香。头上金钗十二行，足下丝履五文章。珊瑚挂镜烂生光，平头奴子擎履箱。人生富贵何所望，恨不早嫁东家王。
河中之水歌
作者：萧衍
朝代：南北朝
体裁：诗

河中之水向东流，洛阳女儿名莫愁。
莫愁十三能织绮，十四采桑南陌头。
十五嫁于卢家妇，十六生儿字阿侯。
卢家兰室桂为梁，中有郁金苏合香。
头上金钗十二行，足下丝履五文章。
珊瑚挂镜烂生光，平头奴子擎履箱。
人生富贵何所望，恨不嫁与东家王。
清暑殿効柏梁体
作者：萧衍
朝代：南北朝

居中负扆寄缨𥿈。言惭辐凑政无术至德无垠愧违弼。燮赞京河岂微物。窃侍两宫惭枢密。清通简要臣岂汩。出入帷扆滥荣秩。复道龙楼歌楙实。空班独坐惭羊质。嗣以书记臣敢匹。谬参和鼎讲画一。鼎味参和臣多匮。
清暑殿效柏梁体
作者：萧衍
朝代：南北朝

居中负扆寄缨绂，言惭辐凑政无术。至德无垠愧违弼，燮赞京河岂微物。窃侍两宫惭枢密，清通简要臣岂汩。出入帷扆滥荣秩，复道龙楼歌楙实。空班独坐惭羊质，嗣以书记臣敢匹。谬参和鼎讲画一，鼎味参和臣多匮。
游仙诗
作者：萧衍
朝代：南北朝

水华究灵奥。阳精测神秘。具闻上仙诀。留丹未肯饵。潜名游柱史。隐迹居郎位。委曲凤台日。分明柏寝事。萧史暂徘徊。待我升龙辔。
游仙诗
作者：萧衍
朝代：南北朝

水华究灵奥，阳精测神秘。具闻上仙诀，留丹未肯饵。潜名游柱史，隐迹居郎位。委曲凤台日，分明柏寝事。萧史暂徘徊，待我升龙辔。
游钟山大爱敬寺诗
作者：萧衍
朝代：南北朝

曰予受尘缚。未得留盖缠。三有同永夜。六道等长眠。才性乏方便。智力非善权。生住无停相。剎那即徂迁。叹逝比悠稔。交臂乃奢年。从流既难反。弱丧谓不然。二苦常追随。三毒自烧然。贪痴养忧畏。热恼坐焦煎。道心理归终。信首故宜先。驾言追善友。回舆寻胜缘。面势周大地。萦带极长川。棱层叠嶂远。迤逦隥道悬。朝日照花林。光风起香山。飞鸟发差池。出云去连绵。落英分绮色。坠露散珠圆。当道兰𧆑靡。临阶竹便娟。幽谷响嘤嘤。石濑鸣溅溅。萝短未中揽。葛嫩不任牵。攀缘傍玉涧。褰陟度金泉。长途弘翠微。香楼间紫烟。慧居超七净。梵住踰八禅。始得展身敬。方乃遂心虔。菩提圣种子。十力良福田。正趣果上果。归依天中天。一道长死生。有无离二边。何待空同右。岂羡汾阳前。以我初觉意。贻尔后来贤。
游钟山大爱敬寺诗
作者：萧衍
朝代：南北朝

曰予受尘缚，未得留盖缠。三有同永夜，六道等长眠。才性乏方便，智力非善权。生住无停相，刹那即徂迁。叹逝此悠稔，交臂乃奢年。从流既难反，弱丧谓不然。二苦常追随，三毒自烧然。贪痴养忧畏，热恼坐焦煎。道心理归终，信首故宜先。驾言追善友，回舆寻胜缘。面势周大地，萦带极长川。棱层叠嶂远，迤逦隥道悬。朝日照花林，光风起香山。飞鸟发差池，出云去连绵。落英分绮色，坠露散珠圆。当道兰？靡，临阶竹便娟。幽谷响嘤嘤，石濑鸣溅溅。萝短未中揽，葛嫩不任牵。攀缘傍玉涧，褰陟度金泉。长途弘翠微，香楼间紫烟。慧居超七净，梵住逾八禅。始得展身敬，方乃遂心虔。菩提圣种子，十力良福田。正趣果上果，归依天中天。一道长死生，有无离二边。何待空同右，岂羡汾阳前。以我初觉意，贻尔后来贤。
游钟山大爱敬寺诗
作者：萧衍
朝代：南北朝
体裁：古风

曰予受尘缚，未得留盖缠。三有同永夜，六道等长眠。才性乏方便，智力非善权。生住无停相，刹那即徂迁。叹逝此悠稔，交臂乃奢年。从流既难反，弱丧谓不然。二苦常追随，三毒自烧然。贪痴养忧畏，热恼坐焦煎。道心理归终，信首故宜先。驾言追善友，回舆寻胜缘。面势周大地，萦带极长川。棱层叠嶂远，迤逦隥道悬。朝日照花林，光风起香山。飞鸟发差池，出云去连绵。落英分绮色，坠露散珠圆。当道兰𧆑靡，临阶竹便娟。幽谷响嘤嘤，石濑鸣溅溅。萝短未中揽，葛嫩不任牵。攀缘傍玉涧，褰陟度金泉。长途弘翠微，香楼间紫烟。慧居超七净，梵住逾八禅。始得展身敬，方乃遂心虔。菩提圣种子，十力良福田。正趣果上果，归依天中天。一道长死生，有无离二边。何待空同右，岂羡汾阳前。以我初觉意，贻尔后来贤。
登北顾楼诗
作者：萧衍
朝代：南北朝

歇驾止行警。回舆暂游识。清道巡丘壑。缓步肆登陟。雁行上差池。羊肠转相逼。历览穷天步。矖瞩尽地域。南城连地险。北顾临水侧。深潭下无底。高岸长不测。旧屿石若构。新洲花如织。
登北顾楼诗
作者：萧衍
朝代：南北朝

歇驾止行警，回舆暂游识。清道巡丘壑，缓步肆登陟。雁行上差池，羊肠转相逼。历览穷天步，矖瞩尽地域。南城连地险，北顾临水侧。深潭下无底，高岸长不测。旧屿石若构，新洲花如织。
白纻辞一
作者：萧衍
朝代：南北朝

朱丝王柱罗象筵。飞管促节舞少年。短歌流目未肯前。含笑一转私自怜。
白纻辞二首
作者：萧衍
朝代：南北朝

朱丝玉柱罗象筵。飞琯促节舞少年。短歌流目未肯前。含笑一转私自怜。纤腰袅袅不任衣。娇怨独立特为谁。赴曲君前未忍归。上声急调中心飞。
白纻辞二首·其一
作者：萧衍
朝代：南北朝

朱丝玉柱罗象筵。飞琯促节舞少年。短歌流目未肯前。含笑一转私自怜。
白纻辞二首·其二
作者：萧衍
朝代：南北朝
体裁：古风

纤腰袅袅不任衣。娇怨独立特为谁。赴曲君前未忍归。上声急调中心飞。
直石头诗
作者：萧衍
朝代：南北朝

率土皆王士。安知全高尚。东垄弃黍稷。西游入卿相。属逢利建始。投分参末将。尺寸功未施。河山赏已谅。摄官因时暇。曳裾聊起望。郁盘地势远。参差百雉壮。翠壁绛霄际。丹楼青霞上。夕池出濠渚。朝云生叠嶂。笼鸟易为恩。屠羊无饰让。泰阶端且平。海水本无浪。小臣何日归。顿辔从闲放。
直石头诗
作者：萧衍
朝代：南北朝

率土皆王士，安知全高尚。东垄弃黍稷，西游入卿相。属逢利建始，投分参末将。尺寸功未施，河山赏已谅。摄官因时暇，曳裾聊起望。郁盘地势远，参差百雉壮。翠壁绛霄际，丹楼青霞上。夕池出濠渚，朝云生叠嶂。笼鸟易为恩，屠羊无饰让。泰阶端且平，海水本无浪。小臣何日归，顿辔从閒放。
碧玉歌
作者：萧衍
朝代：南北朝

杏梁日始照。蕙席欢未极。碧玉奉金杯。绿酒助花色。
碧玉歌
作者：萧衍
朝代：南北朝

杏梁日始照，蕙席欢未极。碧玉奉金杯，绿酒助花色。
答任殿中宗记室王中书别诗
作者：萧衍
朝代：南北朝

问我去何节。光风正悠悠。兰华时未晏。举袂徒离忧。缓客承别酒。鸣琴和好仇。清宵一已曙。藐尔泛长洲。眷言无歇绪。深情附还流。
答任殿中宗记室王中书别诗
作者：萧衍
朝代：南北朝

问我去何节，光风正悠悠。兰华时未晏，举袂徒离忧。缓客承别酒，鸣琴和好仇。清宵一已曙，藐尔泛长洲。眷言无歇绪，深情附还流。
答萧琛诗
作者：萧衍
朝代：南北朝

虽云早契阔。乃自非同志。勿谈兴运初。且道狂奴异。
答萧琛诗
作者：萧衍
朝代：南北朝

虽云早契阔，乃自非同志。勿谈兴运初，且道狂奴异。
紫兰始萌诗
作者：萧衍
朝代：南北朝

种兰玉台下。气暖兰始萌。芬芳与时发。婉转迎节生。独使金翠娇。偏动红绮情。二游何足坏。一顾非倾城。羞将苓芝侣。岂畏鶗鴂鸣。
紫兰始萌诗
作者：萧衍
朝代：南北朝

种兰玉台下，气暖兰始萌。芬芳与时发，婉转迎节生。独使金翠娇，偏动红绮情。二游何足坏，一顾非倾城。羞将苓芝侣，岂畏鶗鴂鸣。
织妇诗
作者：萧衍
朝代：南北朝

送别出南轩。离思沉幽室。调梭辍寒夜。鸣机罢秋日。良人在万里。谁与共成匹。愿得一回光。照此忧与疾。君情倘未忘。妾心长自毕。
织妇诗
作者：萧衍
朝代：南北朝

送别出南轩，离思沉幽室。调梭辍寒夜，鸣机罢秋日。良人在万里，谁与共成匹。愿得一回光，照此忧与疾。君情倘未忘，妾心长自毕。
联句诗
作者：萧衍
朝代：南北朝

倾城非人美。千载难重逢。虽怀轩中意。愧无鬓发容。
联句诗
作者：萧衍
朝代：南北朝

倾城非人美，千载难重逢。虽怀轩中意，愧无鬓发容。
芳树
作者：萧衍
朝代：南北朝

绿树始摇芳，芳生非一叶。一叶度春风，芳华自相接。杂色乱参差，众花纷重叠。重叠不可思，思此谁能惬。
芳树
作者：萧衍
朝代：南北朝
体裁：诗

绿树始摇芳，芳生非一叶。一叶度春风，芳芳自相接。色杂乱参差，众花纷重叠。重叠不可思，思此谁能惬。
莫愁歌
作者：萧衍
朝代：南北朝

河中之水向东流，洛阳女儿名莫愁。莫愁十三能织绮，十四采桑南陌头。十五嫁为卢家妇，十六生儿字阿侯。卢家兰室桂为梁，中有郁金苏合香。头上金钗十二行，足下丝履五文章。珊瑚挂镜烂生光，平头奴子提履箱。人生富贵何所望，恨不嫁与东家王。
藉田诗
作者：萧衍
朝代：南北朝

寅宾始出日。律中方星鸟。千亩土膏紫。万顷陂色缥。严驾伫霞昕。浥露逗光晓。启行天犹暗。伐鼓地未悄。苍龙发蟠蜿。青旗引窈窕。仁化洽骇虫。德令禁胎夭。耕籍乘月映。遗滞指秋杪。年丰廉让多。岁薄礼节少。公卿秉耒耜。庶甿荷鉏耰。一人惭百王。三推先亿兆。
藉田诗
作者：萧衍
朝代：南北朝

寅宾始出日，律中方星鸟。千亩土膏紫，万顷陂色缥。严驾伫霞昕，浥露逗光晓。启行天犹暗，伐鼓地未悄。苍龙发蟠蜿，青旆引窈窕。仁化洽骇虫，德令禁胎夭。耕籍乘月映，遗滞指秋杪。年丰廉让多，岁薄礼节少。公卿秉耒耜，庶氓荷锄耰。一人惭百王，三推先亿兆。
襄阳蹋蹄歌一
作者：萧衍
朝代：南北朝

陌头征人去。闺中女下机。含情不能言。送别沾罗衣。
襄阳蹋蹄歌三
作者：萧衍
朝代：南北朝

龙马紫金鞍。翠眊白玉覊。照耀双阙下。知是襄阳儿。
襄阳蹋蹄歌二
作者：萧衍
朝代：南北朝

草树非一香。花叶百种色。寄语故情人。知我心相忆。
襄阳蹋铜蹄歌三首
作者：萧衍
朝代：南北朝

陌头征人去，闺中女下机。含情不能言，送别沾罗衣。草树非一香，花叶百种色。寄语故情人，知我心相忆。龙马紫金鞍，翠眊白玉羁。照耀双阙下，知是襄阳儿。
襄阳蹋铜蹄歌三首·其一
作者：萧衍
朝代：南北朝

陌头征人去，闺中女下机。含情不能言，送别沾罗衣。
襄阳蹋铜蹄歌三首·其三
作者：萧衍
朝代：南北朝

龙马紫金鞍，翠眊白玉羁。照耀双阙下，知是襄阳儿。
襄阳蹋铜蹄歌三首·其二
作者：萧衍
朝代：南北朝

草树非一香，花叶百种色。寄语故情人，知我心相忆。
觉意诗赐江革
作者：萧衍
朝代：南北朝

唯当勤精进。自强行胜修。岂可作底突。如彼必死囚。
觉意诗赐江革
作者：萧衍
朝代：南北朝

唯当勤精进，自强行胜修。岂可作底突，如彼必死囚。
贻柳惔诗
作者：萧衍
朝代：南北朝

尔寔冠羣后。惟余实念功。
贻柳惔诗
作者：萧衍
朝代：南北朝

尔寔冠群后，惟余实念功。
赐张率诗
作者：萧衍
朝代：南北朝

东南有才子。故能服官政。余虽惭古昔。得人今为盛。
赐张率诗
作者：萧衍
朝代：南北朝

东南有才子，故能服官政。余虽惭古昔，得人今为盛。
赐谢览王暕诗
作者：萧衍
朝代：南北朝

双文既后进。二少实名家。岂伊尔栋隆。信乃俱国华。
赐谢览王暕诗
作者：萧衍
朝代：南北朝

双文既后进，二少实名家。岂伊尔栋隆，信乃俱国华。
赠逸民诗
作者：萧衍
朝代：南北朝

任重悠悠，生涯浩浩。善难拔茅，恶易蔓草。逆思药石，逊求非道。珠岂朝珍，璧宁国宝。想贤若焚，忧人如捣。我闻在昔，有古天子。虞华骈圣，周昌多士。缉熙朝野，体邦经始。惟河出图，唯岳降神。是代皆有，何代无人。怀宝迷邦，高尚隐沦。价待哲后，见须明君。伊予不聪，故阙斯闻。目因见生，才为时育。何为山阿，何为空谷。声殊雊雉，响异呦鹿。岂须托梦，宁俟延卜。想象屠钓，踟蹰板筑。仁者博爱，大士兼抚。慈均春阳，泽若时雨。心忘分别，情无去取。等皆长养，同加妪煦。譬流趋海，如子归父。顾探怀抱，非为富贵。代既同人，时亦皆醉。六合岳崩，九州海沸。事须经纶，属当连师。投袂剑起，澄清泾渭。念我栖迟，安步任心。夏兴石泉，春游香林。欢逾丝竹，乐过瑟琴。无疑无难，谁诃谁禁。百非不起，万累俱沈。思怀友朋，远至欢适。躬开二敬，径延三益。缱绻故旧，绸缪宿昔。善言无违，相视莫逆。情如断金，义若投石。仲节犹嫩，春色始娇。湛露未晞，轻云已消。绿竹猗猗，红桃夭夭。香气四起，英蕊六摇。蜂开采花，雀戏新条。风光绿野，日照青丘。孺鸟初飞，新泉始流。乘舆携手，连步同游。采芳中阿，折华道周。任情止息，随意去留。如垄生木，木有异心。如林鸣鸟，鸟有殊音。如江游鱼，鱼有浮沉。岩岩山高，湛湛水深。事迹易见，理相难寻。晨朝已失，桑榆复过。漏有去箭，流无还波。切念不减，疑虑益多。季俗易骄，危心少和。我之忧矣，用是作歌。
赠逸民诗
作者：萧衍
朝代：南北朝

任重悠悠，生涯浩浩。善难拔茅，恶易蔓草。逆思药石，逊求非道。珠岂朝珍，璧宁国宝。想贤若焚，忧人如捣。晨朝已失，桑榆复过。漏有去箭，流无还波。切念不减，疑虑益多。季俗易骄，危心少和。我之忧矣，用是作歌。
赠逸民诗
作者：萧衍
朝代：南北朝
体裁：四言诗

任重悠悠，生涯浩浩。善难拔茅，恶易蔓草。逆思药石，逊求非道。珠岂朝珍，璧宁国宝。想贤若焚，忧人如捣。（一章）我闻在昔，有古天子。虞华骈圣，周昌多士。缉熙朝野，体邦经始。（二章）惟河出图，唯岳降神。是代皆有，何代无人。怀宝迷邦，高尚隐沦。价待哲后，见须明君。伊予不聪，故阙斯闻。（三章）目因见生，才为时育。何为山阿，何为空谷。声殊雊雉，响异呦鹿。岂须托梦，宁俟延卜。想象屠钓，踟蹰板筑。（四章）仁者博爱，大士兼抚。慈均春阳，泽若时雨。心忘分别，情无去取。等皆长养，同加妪煦。譬流趋海，如子归父。（五章）顾探怀抱，非为富贵。代既同人，时亦皆醉。六合岳崩，九州海沸。事须经纶，属当连师。投袂剑起，澄清泾渭。（六章）念我栖迟，安步任心。夏兴石泉，春游香林。欢逾丝竹，乐过瑟琴。无疑无难，谁诃谁禁。百非不起，万累俱沈。（七章）思怀友朋，远至欢适。躬开二敬，径延三益。缱绻故旧，绸缪宿昔。善言无违，相视莫逆。情如断金，义若投石。（八章）仲节犹嫩，春色始娇。湛露未晞，轻云已消。绿竹猗猗，红桃夭夭。香气四起，英蕊六摇。蜂开采花，雀戏新条。（九章）风光绿野，日照青丘。孺鸟初飞，新泉始流。乘舆携手，连步同游。采芳中阿，折华道周。任情止息，随意去留。（十章）如垄生木，木有异心。如林鸣鸟，鸟有殊音。如江游鱼，鱼有浮沉。岩岩山高，湛湛水深。事迹易见，理相难寻。（十一章）晨朝已失，桑榆复过。漏有去箭，流无还波。切念不减，疑虑益多。季俗易骄，危心少和。我之忧矣，用是作歌。（十二章）
赠逸民诗一
作者：萧衍
朝代：南北朝

任重悠悠。生涯浩浩。善难拔茅。恶易蔓草。逆思药石。愻求非道。珠岂朝珍。璧宁国宝。想贤若焚。忧人如捣。
赠逸民诗七
作者：萧衍
朝代：南北朝

念我栖迟。安步任心。夏兴石泉。春游香林。欢踰丝竹。乐过瑟琴。无疑无难。谁诃谁禁。百非不起。万累俱沉。
赠逸民诗三
作者：萧衍
朝代：南北朝

惟河出图。唯岳降神。是代皆有。何代无人。怀宝迷邦。高尚隐沦。价待哲后。见须明君。伊予不聪。故阙斯闻。
赠逸民诗九
作者：萧衍
朝代：南北朝

仲节犹嫩。春色始娇。湛露未晞。轻云已消。绿竹猗猗。红桃夭夭。香气四起。英蘂六摇。蜂开采花。雀戏新条。
赠逸民诗二
作者：萧衍
朝代：南北朝

我闻在昔。有古天子。蚵华骈圣。周昌多士。缉熙朝野。体邦经始。
赠逸民诗五
作者：萧衍
朝代：南北朝

仁者博爱。大士兼抚。慈均春阳。泽若时雨。心忘分别。情无去取。等皆长养。同加妪煦。譬流趋海。如子归父。
赠逸民诗八
作者：萧衍
朝代：南北朝

思怀友朋。远至欢适。躬开二敬。径延三益。缱绻故旧。绸缪宿昔。善言无违。相视莫逆。情如断金。义若投石。
赠逸民诗六
作者：萧衍
朝代：南北朝

顾探怀抱。非为富贵。代既同人。时亦皆醉。六合岳崩。九州海沸。事须经纶。属当连师。投袂剑起。澄清泾渭。
赠逸民诗十
作者：萧衍
朝代：南北朝

风光绿野。日照青丘。孺鸟初飞。新泉始流。乘舆携手。连步同游。采芳中阿。折华道周。任情止息。随意去留。
赠逸民诗十一
作者：萧衍
朝代：南北朝

如垄生木。木有异心。如林鸣鸟。鸟有殊音。如江游鱼。鱼有浮沉。岩岩山高。湛湛水深。事迹易见。理相难寻。
赠逸民诗十二
作者：萧衍
朝代：南北朝

晨朝已失。桑榆复过。漏有去箭。流无还波。切念不减。疑虑益多。季俗易骄。危心少知。我之忧矣。用是作歌。
赠逸民诗四
作者：萧衍
朝代：南北朝

目因见生。才为时育。何为山阿。何为空谷。声殊雊雉。响异呦鹿。岂须托梦。宁俟延卜。想象屠钓。踟蹰板筑。
边戍诗
作者：萧衍
朝代：南北朝

秋月出中天。远近无偏异。共照一光辉。各怀离别思。
边戍诗
作者：萧衍
朝代：南北朝

秋月出中天，远近无偏异。共照一光辉，各怀离别思。
送始安王方略入关
作者：萧衍
朝代：南北朝

如何吾幼子。胜衣已别离。十日无由宴。千里送远垂。
送始安王方略入关
作者：萧衍
朝代：南北朝

如何吾幼子，胜衣已别离。十日无由宴，千里送远垂。
邯郸歌
作者：萧衍
朝代：南北朝

回顾灞陵上。北指邯郸道。短衣妾不伤。南山为君老。
邯郸歌
作者：萧衍
朝代：南北朝

回顾灞陵上，北指邯郸道。短衣妾不伤，南山为君老。
长安有狭邪行
作者：萧衍
朝代：南北朝

洛阳有曲陌。曲陌不通驿。忽遇二少童。扶辔问君宅。我宅邯郸右。易忆复可知。大息组絪缊。中息佩陆离。小息尚青绮。总辔游南皮。三息俱入门。家臣拜门垂。三息俱升堂。旨酒盈千巵。三息俱入户。户内有光仪。大妇理金翠。中妇事玉觿笙游曲池。丈人少徘徊。凤吹方参差。
长安有狭邪行
作者：萧衍
朝代：南北朝

洛阳有曲陌，曲陌不通驿。忽遇二少童，扶辔问君宅。我宅邯郸右，易忆复可知。大息组絪缊，中息佩陆离。小息尚青绮，总辔游南皮。三息俱入门，家臣拜门垂。三息俱升堂，旨酒盈千卮。三息俱入户，户内有光仪。大妇理金翠，中妇事玉触。小妇独閒暇，调笙游曲池。丈人少徘徊，凤吹方参差。
阊阖篇
作者：萧衍
朝代：南北朝

西汉本佳妍。金马望甘泉。卫尉屯兵上。期门晓漏传。犹重河东赋。欲知追神仙。羽骑凌云转。阊阖带空悬。长旗扫月窟。凤迹辗星躔。但使丹砂就。能令亿万年。
阊阖篇
作者：萧衍
朝代：南北朝

西汉本佳妍，金马望甘泉。卫尉屯兵上，期门晓漏传。犹重河东赋，欲知追神仙。羽骑凌云转，阊阖带空悬。长旗扫月窟，凤迹辗星躔。但使丹砂就，能令忆万年。
雍台
作者：萧衍
朝代：南北朝

日落登雍台。佳人殊未来。绮窗莲花掩。网户琉璃开。䒠茸临紫桂。蔓延交青苔。月没光阴尽。望子独悠哉。
雍台
作者：萧衍
朝代：南北朝

日落登雍台，佳人殊未来。绮窗莲花掩，网户琉璃开。葑茸临紫桂，蔓延交青苔。月没光阴尽，望子独悠哉。
首夏泛天池诗
作者：萧衍
朝代：南北朝

薄游朱明节。泛漾天渊池。舟楫互容与。藻苹相推移。碧沚红菡萏。白沙青涟漪。新波拂旧石。残花落故枝。叶软风易出。草密路难拫。
首夏泛天池诗
作者：萧衍
朝代：南北朝

薄游朱明节，泛漾天渊池。舟楫互容与，藻苹相推移。碧沚红菡萏，白沙青涟漪。新波拂旧石，残花落故枝。叶软风易出，草密路难披。
咏衡泥双燕诗
作者：萧诠
朝代：南北朝

衔泥金屋外，表瑞玉筐中。学飞疑汉妾，巢幕惮吴宫。爪截还犹短，窠成新尚空。讵并零陵石，飞舞逐春风。
巫山高
作者：萧诠
朝代：南北朝

巫山映巫峡，高高殊未穷。猿声不辨处，雨色讵分空。悬崖下桂月，深涧响松风。别有仙云起，时向楚王宫。
赋得夜猿啼诗
作者：萧诠
朝代：南北朝

桂月影才通，猿啼迥入风。隔岩还啸侣，临潭自响空。挂藤疑欲饮，吟枝似避弓。别有三声泪，沾裳竟不穷。
赋得婀娜当轩织诗
作者：萧诠
朝代：南北朝

东南初日照秦楼，西北织妇正娇羞。绮窗犹垂翡翠幌，珠帘半上珊瑚钩。新妆入机映春牖，弄杼鸣梭挑纤手。何曾织素让新人，不掩流苏推中妇。三日五匹未言迟，衫长腕弱绕轻丝。绫中转蹑成离鹄，锦上回文作别诗。不惜纨素同霜雪，更伤秋扇箧中辞。
赋得往往孤山映诗
作者：萧诠
朝代：南北朝

青山照落晖，映远望连飞。仙峰看玉笥，关路视金微。鼓吹声疑尽，香炉烟觉稀。共君临水别，劳此送将归。
长安道
作者：萧贲
朝代：南北朝

前登灞陵道，还瞻渭水流。城形类北斗，桥势似牵牛。飞轩驾良驷，宝剑杂轻裘。经过狭斜里，日暮与淹留。
估客乐
作者：萧赜
朝代：南北朝

昔经樊邓役，阻潮梅根渚。感忆追往事，意满辞不叙。
群鹤咏
作者：萧道成
朝代：南北朝

八风儛遥翮，九野弄清音。一摧云间志，为君苑中禽。
群鹤咏
作者：萧道成
朝代：南北朝

八风舞遥翮，九野弄清音。一摧云间志，为君苑中禽。
晚景游泛怀友
作者：萧钧
朝代：南北朝

龙开依御沟，凤辖转芳洲。云峰初辨夏，麦气早迎秋。山翠馀烟积，川平晚照收。浪随文鹢转，渡逐彩鸳浮。风花转未落，岩泉咽不流。一辞金谷苑，空想竹林游。
拟古诗
作者：萧长懋
朝代：南北朝

磊磊落落玉山崩。
咏袙复诗
作者：萧驎
朝代：南北朝
体裁：古风

的的金纱净，离离宝撮分。纤腰非学楚，宽带为思君。
高平牧马诗
作者：董绍
朝代：南北朝

走马山之阿，马渴饮黄河。宁谓胡关下，复闻楚客歌。
赋得处处春云生诗
作者：蔡凝
朝代：南北朝

春色遍空明，春云处处生。入风衣暂敛，随车盖转轻。作叶还依树，为楼欲近城。含愁上对影，似有别离情。
君马黄
作者：蔡君知
朝代：南北朝

君马经西极，臣马出东方。策举浮云影，珂连明月光。水冻恒伤骨，蹄寒为践霜。踌躇嗟伏枥，空想欲从良。
从驾天池应诏诗
作者：薛道衡
朝代：南北朝

上圣家寰字。威略振边陲。八维穷眺览。千里曳旌旗。驾鼋临碧海。控骥践瑶池。曲浦腾烟雾。深浪骇鲸螭。
从驾幸晋阳诗
作者：薛道衡
朝代：南北朝

省方遵往册。游豫叶前经。金吾朝戒道。校尉晚巡营。重峦下飞骑。绝浦渡连旌。涧水寒逾咽。松风远更清。方观翠华反。簪笔上云亭。
入郴江诗
作者：薛道衡
朝代：南北朝

仗节遵严会。扬舲泝急流。征涂非白马。水势类黄牛。跳波鸣石碛。溅沫拥沙洲。岸回槎倒转。滩长船却浮。缘崖频断挽。挂壁屡移钩。还忆青丝骑。东方来上头。
出塞一
作者：薛道衡
朝代：南北朝

高秋白露团。上将出长安。尘沙塞下暗。风月陇头寒。转蓬随马足。飞霜落剑端。凝云迷代郡。流水冻桑干。烽微桔槔远。桥峻辘轳难。从军多恶少。召募尽材官。伏堤时卧鼓。疑兵乍解鞍。柳城擒冒顿。长坂纳呼韩。受降今更筑。燕然已重刊。还嗤傅介子。辛苦刺楼兰。
出塞二
作者：薛道衡
朝代：南北朝

边庭烽火惊。插羽夜征兵。少昊腾金气。文昌动将星。长驱鞮汗北。直指夫人城。绝漠三秋暮。穷阴万里生。寒夜哀笛曲。霜天断鴈声。连旗下鹿塞。叠鼓向龙庭。妖云坠虏阵。晕月遶胡营。左贤皆顿颡。单于已系缨。绁马登玄阙。钩鲲临北溟。当知霍骠骑。高第起西京。
和许给事善心戏场转韵诗
作者：薛道衡
朝代：南北朝

京洛重新年。复属月轮圆。云间璧独转。空里镜孤悬。万方皆集会。百戏尽来前。临衢车不绝。夹道阁相连。惊鸿出洛水。翔鹤下伊信。艳质回风雪。笙歌韵管弦。佳丽俨成行。相携入戏场。衣类何平叔。人同张子房。高高城里髻。峨峨楼上妆。罗裙飞孔雀。绮带垂鸳鸯。月映班姬扇。风飘韩寿香。竟夕鱼负灯。彻夜龙衔烛。欢笑无穷已。歌咏还相续。羗笛陇头吟。胡舞龟兹曲。假面饰金银。盛服摇珠玉。宵深戏未阑。兢为人所难。卧驱飞玉勒。立骑转银鞍。纵横既跃剑。挥霍复跳丸。抑扬百兽舞。盘跚五禽戏。狻猊弄斑足。巨象垂长鼻。青羊跪复跳。白马回旋骑。忽覩罗浮起。俄看郁昌至。峯岭既崔嵬。林丛亦青翠。麋鹿下腾倚。猴猿或蹲跂。金徒列旧刻。玉律动新灰。甲荑垂陌柳。残花散苑梅。繁星渐寥落。斜月尚徘徊。王孙犹劳戏。公子未归来。共酌琼酥酒。同倾鹦鹉杯。普天逢圣日。兆庶喜康哉。
咏苔纸诗
作者：薛道衡
朝代：南北朝

昔时应春色。引渌泛清流。今来承玉管。布字改银钩。
夏晚诗
作者：薛道衡
朝代：南北朝

流火稍西倾。夕影遍曾城。高天澄远色。秋气入蝉声。
奉和临渭源应诏诗
作者：薛道衡
朝代：南北朝

玄功复禹迹。至德去汤罗。玉关亭障远。金方水石多。八川兹一态。万里导长波。惊流注陆海。激浪象天河。鸾旗历岩谷。龙穴暂经过。西老陪游宴。南风起咏歌。庶品蒙仁泽。生灵穆太和。微臣惜暮景。愿驻鲁阳戈。
奉和月夜听军乐应诏诗
作者：薛道衡
朝代：南北朝

旌门临古堞。徼道度深隍。月冷疑秋夜。山寒落夏霜。遥空澄暮色。清景散余光。笳声喧陇水。鼓曲噪渔阳。沉郁兴神思。眺听发天章。嵩岱终难学。丘陵徒自强。
展敬上凤林寺诗
作者：薛道衡
朝代：南北朝

凈土连幽谷。宝塔对危峯。林栖丹穴凤。地迩白沙龙。独岩楼逈出。复道阁相重。洞开朝雾敛。石湿晓云浓。高筱低云盖。风枝响和钟。檐阴翻细柳。涧影落长松。珠桂浮明月。莲座吐芙蓉。隐沦徒有意。心迹未相从。
岁穷应教诗
作者：薛道衡
朝代：南北朝

故年随夜尽。初春逐晓生。方验从军乐。饮至入西京。
敬酬杨仆射山斋独坐诗
作者：薛道衡
朝代：南北朝

相望山河近。相思朝夕劳。龙门竹箭急。华岳莲花高。岳高嶂重叠。鸟道风烟接。遥原树若荠。远水舟如叶。叶舟旦旦浮。惊波夜夜流。露寒洲渚白。月冷函关秋。秋夜清风发。弹琴即鉴月。虽非庄舃歌。吟咏常思越。
昭君辞
作者：薛道衡
朝代：南北朝

我本良家子。充选入椒庭。不蒙女史进。更失画师情。蛾眉非本质。蝉鬓改真形。专由妾命薄。误使君恩轻。啼沾渭桥路。叹别长安城。夜依寒草宿。朝逐转蓬征。却望关山逈。前瞻沙漠平。胡风带秋月。嘶马杂笳声。毛裘易罗绮。毡帐代金屏。自知莲脸歇。羞看菱镜明。钗落终应弃。髻解不须萦。何用单于重。讵假阏氏名。駃騠聊强食。筒酒未能倾。心随故乡断。愁逐塞云生。汉宫如有忆。为视旄头星。
梅夏应教诗
作者：薛道衡
朝代：南北朝

长廊连紫殿。细雨应黄梅。浮云半空上。清吹隔池来。集凤桐花散。胜龟莲叶开。幸逢为善乐。频降济时才。
渡北河诗
作者：薛道衡
朝代：南北朝

连旌映潊浦。叠鼓拂沙洲。桃花长新浪。竹箭下奔流。塞云临远舰。胡风入阵楼。剑拔蛟将出。骖惊鼋欲浮。鴈书终立效。燕相果封侯。勿恨关河远。且宽边地愁。
秋日游昆明池诗
作者：薛道衡
朝代：南北朝

灞陵因静退。灵沼暂徘徊。新船木兰檝。旧宇豫章材。荷心宜露泫。竹径重风来。鱼潜疑刻石。沙暗似沉灰。琴逢鹤欲舞。酒遇菊花开。羇心与秋兴。陶然寄一杯。
豫章行
作者：薛道衡
朝代：南北朝

江南地远接闽瓯。山东英妙屡经游。前瞻叠障千重阻。却带惊湍万里流。枫叶朝飞向京洛。文鱼夜过历吴洲。君行远度茱萸岭。妾住长依明月楼。楼中愁思不开嚬。始复临窻望早春。鸳鸯水上萍初合。鸣鹤园中花并新。空忆常时角枕处。无复前日画眉人。照骨金环谁用许。见胆明镜自生尘。荡子从来好留滞。况复关山远迢递。当学织女嫁牵牛。莫作姮娥叛夫壻。偏讶思君无限极。欲罢欲忘还复忆。愿作王母三青鸟。飞去飞来传消息。丰城双剑昔曾离。经年累月复相随。不畏将军成久别。只恐封侯心更移。
重酬杨仆射山亭诗
作者：薛道衡
朝代：南北朝

寂寂无与晤。朝端去总戎。空庭聊步月。闲坐独临风。临风时太息。步月山泉侧。朝朝散霞彩。暮暮澄秋色。秋色遍皋兰。霞彩落云端。吹旌朔气冷。照剑日光寒。光寒塞草平。气冷咽笳声。将军献凯入。蔼蔼风云生。
咏帘诗
作者：虞炎
朝代：南北朝

青轩明月诗，紫殿秋风日。朣胧引光辉，晻暧映容质。清露依檐垂，蛸丝当户密。褰开谁共临，掩晦得如失。
奉和竟陵王经刘巘墓下诗
作者：虞炎
朝代：南北朝

下帷闻昔儒，窥园信且逸。聚学丛烟郊，栖遁事环筚。戢景谢归年，税驾空悠日。庭露已沾衣，松门向萧瑟。悯悯神念周，依依惠言密。
奉和竟陵王经刘巘墓下诗
作者：虞炎
朝代：南北朝
体裁：古风

下帷闻昔儒，窥园信且逸。聚学丛烟郊，栖遁事环荜。戢景谢归年，税驾空悠日。庭露已沾衣，松门向萧瑟。悯悯神念周，依依惠言密。
玉阶怨
作者：虞炎
朝代：南北朝

紫藤拂花树，黄鸟度青枝。思君一叹息，苦泪应言垂。
饯谢文学离夜诗
作者：虞炎
朝代：南北朝

差池燕始飞，幂历草初辉。离人怅东顾，游子怆西归。清潮已驾渚，溽露复沾衣。一乖当春聚，方掩故园扉。
咏秋月诗
作者：虞羲
朝代：南北朝

影丽高台端，光入长门殿。初生似玉钩，裁满如团扇。泛滥浮阴来，金波时不见。傥遇赏心者，照之西园宴。
咏霍将军北伐
作者：虞羲
朝代：南北朝
体裁：诗

拥旄为汉将，汗马出长城。
长城地势险，万里与云平。
凉秋八九月，虏骑入幽并。
飞狐白日晚，瀚海愁云生。
羽书时断绝，刁斗昼夜惊。
乘墉挥宝剑，蔽日引高旍。
云屯七萃士，鱼丽六郡兵。
胡笳关下思，羌笛陇头鸣。
骨都先自詟，日逐次亡精。
玉门罢斥候，甲第始修营。
位登万庾积，功立百行成。
天长地自久，人道有亏盈。
未穷激楚乐，已见高台倾。
当令麟阁上，千载有雄名！
咏霍将军北伐诗
作者：虞羲
朝代：南北朝

拥旄为汉将，汗马出长城。长城地势险，万里与云平。凉秋八九月，虏骑入幽并。飞狐白日晚，瀚海愁云生。羽书时断绝，刁斗昼夜惊。乘墉挥宝剑，蔽日引高旌。云屯七萃士，鱼丽六郡兵。胡笳关下思，羌笛陇头鸣。骨都先自詟，日逐次亡精。玉门罢斥堠，甲第始修营。位登万庾积，功立百行成。天长地自久，人道有亏盈。未穷激楚乐，已见高台倾。当令麟阁上，千载有雄名。
咏霍将军北伐诗·其一
作者：虞羲
朝代：南北朝

拥旄为汉将，汗马出长城。长城地势险，万里与云平。凉秋八九月，虏骑入幽并。
咏霍将军北伐诗·其二
作者：虞羲
朝代：南北朝

飞狐白日晚，瀚海愁云生。羽书时断绝，刁斗昼夜惊。乘墉挥宝剑，蔽日引高旌。云屯七萃士，鱼丽六郡兵。胡笳关下思，羌笛陇头鸣。骨都先自詟，日逐次亡精。玉门罢斥堠，甲第始修营。位登万庾积，功立百行成。天长地自久，人道有亏盈。未穷激楚乐，已见高台倾。当令麟阁上，千载有雄名。
巫山高
作者：虞羲
朝代：南北朝

南国多奇山，荆巫独灵异。云雨丽以佳，阳台千里思。勿言可再得，特美君王意。高唐一断绝，光阴不可迟。
敬赠萧咨议诗
作者：虞羲
朝代：南北朝
体裁：四言诗

璇源派水，玉树分柯。投殷于宋，佐汉而酂。九畴攸叙，一画载歌。象贤弈叶，衮服逶迤。（一章）自兹以降，朝端国右。鸣玉在腰，纳言加首。有钟有石，无凋无朽。令问令望，如琼如玖。（二章）相门出相，德门有德。弱冠登朝，淑问玄塞。弱冠伊何，有典有则。淑问伊何，自南自北。（三章）五芝秀草，八桂嘉树。五马骋涂，八龙游雾。彼令兄弟，方之有裕。并列大夫，登高而赋。（四章）受言载笔，遂典群流。天禄不校，白兽未仇。申辕风雅，邹郯春秋。彝文不斁，职此之由。（五章）帝念师旅，诏参帷慕。对曰戎车，未之先学。归陈俎豆，拂衣行乐。容止可观，卷舒可度。（六章）千乘之后，好道轼闾。开府之日，有弓有舆。久勤引领，独下辟书。鸣笳启路，托乘后车。（七章）枚叟上书，吴王弗纳。夫君正谏，直道难合。有伐问仁，阳狂不答。乃蒙矢刃，永离噂𠴲。（八章）退食自公，多历年所。思归养素，豫闻斯语。终日下帷，情非待举。如蘧如惠，此出此处。（九章）吾人下走，国士见知。同游宛洛，并泛涟漪。轻萝易动，遂别芳枝。蹈之不足，托此差池。（十章）
数名诗
作者：虞羲
朝代：南北朝

一去濠水阳，连翩远为客。二毛飒已垂，家贫无所择。三径日荒疏，徭人心不怿。四豪不降意，何事黄金百。五日来归者，朱轮竟长陌。六郡轻薄儿，追随穷日夕。七发动音容，宾从纷奕奕。八表服英严，光光满坟藉。九流意何以，守玄遂成白。十载职不移，来归落松柏。
春郊诗
作者：虞羲
朝代：南北朝

光风转蕙亩，香雾郁兰津。暄迟蝶弄葩，景丽鸟和春。樵歌喧垄暮，渔枻乱江晨。山中芳杜若，依依独思人。
望雪诗
作者：虞羲
朝代：南北朝

岁杪云昼昏，玄池冰夜结。远风金河起，吹我玉山雪。
橘诗
作者：虞羲
朝代：南北朝

冲飙发陇首，朔雪度炎洲。摧折江南桂，离披漠北楸。独有凌霜橘，荣丽在中州。从来自有节，岁暮将何忧。
自君之出矣
作者：虞羲
朝代：南北朝

自君之出矣，杨柳正依依。君去无消息，唯见黄鹤飞。关山多险阻，士马少光辉。流年无止极，君去何时归。
见江边竹诗
作者：虞羲
朝代：南北朝

挺此贞坚性，来树朝夕池。秋波漱下趾，冬雪封上枝。葳蕤防晓露，葱茜集羁雌。含风自飒飒，负雪亦猗猗。金明无异状，玉洞良在斯。但恨非嶰谷，伶伦未见知。
赠何录事諲之诗十章
作者：虞羲
朝代：南北朝

历历斗维，王畿所止。滔滔灊汉，天步之纪。金耀圆图，玉澈方汜。蕴灵擢秀，载笃君子。于穆君子，左角佩觿。从群竹骑，取俊游儿。昂昂千里，宛宛长离。同规同矩，异雄守雌。早弃幼志，夙耽强学。唯道是修，何土不乐。将英竹箭，聊游稽岳。容止可观，进退可度。有德有行，如圭如璋。乐山乐水，令问令望。辞家观国，为龙为光。唯兄唯弟，元方季方。汉北张生，洛阳贾子。秩宗是佐，淑问不已。佥曰允谐，肃恭帝祉。于斯为盛，齐称得士。中槐如宿，上阁如云。握兰正典，执笔司文。方瑜等润，比桂争芬。能照时宰，绩著人君。帝子南牧，孔殷是抚。白水悠悠，青原庑庑。贲之束帛，不日来取。如马如枚，长裾上府。咨余下走，中田获菽。乃裹糇粮，遂去乡塾。既曰觏止，朝游夕宿。如佩萱兰，久知芬馥。共化之选，古谓惟良。能柔下邑，必惠上邦。大君有命，朱襮绣裳。方同汲子，重卧淮阳。嘉命显承，方驾兰汜。如彼飞鸿，抟风千里。极目宁皋，劳心无已。苏歌有慰，逖听倾耳。
赠何录事諲之诗十章
作者：虞羲
朝代：南北朝
体裁：四言诗

历历斗维，王畿所止。滔滔灊汉，天步之纪。金耀圆图，玉澈方汜。蕴灵擢秀，载笃君子。（一章）于穆君子，左角佩觿。从群竹骑，取俊游儿。昂昂千里，宛宛长离。同规同矩，异雄守雌。（二章）早弃幼志，夙耽强学。唯道是修，何土不乐。将英竹箭，聊游稽岳。容止可观，进退可度。（三章）有德有行，如圭如璋。乐山乐水，令问令望。辞家观国，为龙为光。唯兄唯弟，元方季方。（四章）汉北张生，洛阳贾子。秩宗是佐，淑问不已。佥曰允谐，肃恭帝祉。于斯为盛，齐称得士。（五章）中槐如宿，上阁如云。握兰正典，执笔司文。方瑜等润，比桂争芬。能照时宰，绩著人君。（六章）帝子南牧，孔殷是抚。白水悠悠，青原庑庑。贲之束帛，不日来取。如马如枚，长裾上府。（七章）咨余下走，中田获菽。乃裹糇粮，遂去乡塾。既曰觏止，朝游夕宿。如佩萱兰，久知芬馥。（八章）共化之选，古谓惟良。能柔下邑，必惠上邦。大君有命，朱襮绣裳。方同汲子，重卧淮阳。（九章）嘉命显承，方驾兰汜。如彼飞鸿，抟风千里。极目宁皋，劳心无已。苏歌有慰，逖听倾耳。（十章）
送别诗
作者：虞羲
朝代：南北朝

唯有一字书，寄之南飞雁。
送友人上湘诗
作者：虞羲
朝代：南北朝

濡足送征人，褰裳临水路。共盈一樽酒，对之愁日暮。汉广虽容舠，风悲未可渡。佳期难再得，但愿论心故。沅水日生波，芳洲行坠露。共知丘壑改，同无金石固。
赠傅昭诗
作者：虞通之
朝代：南北朝

英妙擅山东，才子倾洛阳。清尘谁能嗣，及尔遘遗芳。
寻沈剡夕至嵊亭诗
作者：虞骞
朝代：南北朝

命楫寻嘉会，信次历山原。扪天上云糺，礜石下雷奔。澄潭写度鸟，空岭应鸣猿。榜歌唱将夕，商子处方昏。
拟雨诗
作者：虞骞
朝代：南北朝

清风送凉气，薄暮荡炎氛。虹照涟漪水，电出嵯峨云。落晖散长足，细雨织斜文。
游潮山悲古冢诗
作者：虞骞
朝代：南北朝

长林带朝夕，孤岭枕江村。疏松含白水，密筱满平原。荒坟改冻叶，低垄变年根。西光长槚落，促尔膝前尊。
登钟山下峰望诗
作者：虞骞
朝代：南北朝

冠者五六人，携手岩之际。散意百仞端，极目千里睇。叠岫乍昏明，浮云时卷闭。遥看野树短，远望樵人细。
视月诗
作者：虞骞
朝代：南北朝

清夜未云疲，珠帘聊可发。泠泠玉潭水，映见蛾眉月。靡靡露方垂，晖晖光稍没。佳人复千里，馀影徒挥忽。
楚妃叹
作者：袁伯文
朝代：南北朝

玉墀滴凄露，罗幌已依霜。逢春每先绝，争秋欲几芳。
述山贫诗
作者：袁伯文
朝代：南北朝

佣涤倦闾闬，耕牧惫松丘。制荷依露壑，搴若逗霜洲。鬓垂惊年素，肤耗盈带忧。幸有深栖性，幽山可以留。
从驾游山诗
作者：袁奭
朝代：南北朝

天游响仙跸，春望动神衷。涧水含初溜，山花发早丛。玉舆明淑景，珠旗转瑞风。平原与上路，佳气远葱葱。
游仙诗
作者：袁彖
朝代：南北朝

白日三重阶，黄金九层路。采烟拂紫甍，芳风摇碧树。
游仙诗
作者：袁彖
朝代：南北朝

羽客宴瑶宫，旌盖乍舒设。王子洛浦来，湘娥洞庭发。长引逐清风，高歌送奔月。并驭排帝闼，连吹入天阙。万古一方春，千霜岂二发。
赠庾易诗
作者：袁彖
朝代：南北朝

白日清明，青云辽亮。昔闻巢许，今睹台尚。
释奠诗
作者：袁曜
朝代：南北朝

南庠贵齿，东学尚亲。卑躬下问，降礼师臣。圆冠济济，方领恂恂。肄业既终，舍奠爰始。韶音递奏，笙镛间起。茨夏愔愔，晬容亹亹。德奢并惭，陈信焉耻。
皇太子释奠诗
作者：袁浮丘
朝代：南北朝

三象既区，八文斯载。靡人谁牧，匪后焉载。参差王列，回环纪代。数含兴毁，理彰彪晦。我皇广运，实惟灵德。于昭储嗣，徽光万国。曾是知微，降情敦克。陈经宪古，正讹辩感。岩岩崇殿，蔼蔼重筵。韶仪淳睟，远旨清宣。剖斥穿杂，总括凝泉。冲识知归，蒙薄攸迁。司业克终，告成奠旅。简习容章，筮辰献举。肃兹戒禁，洁此牲俎。摇金盖凤，自宫徂序。有观惟礼，亦既具来。儒巾云列，朝绂星陪。式是保训，允兼明台。比萼唐卫，烨烨光埃。冬绪御朔，气爽烟辉。彯霞旦卷，凝霜晚晞。张县瞀目，铿锵动几。翻舞屡还，绝音忘归。语远河清，记閟辰迟。园朝游夕，浮年偶时。爵贺峻檐，蝈鸣旷坻。俯蹈盛典，仰震庸辞。
皇太子释奠诗
作者：袁浮丘
朝代：南北朝
体裁：四言诗

三象既区，八文斯载。靡人谁牧，匪后焉载。参差王列，回环纪代。数含兴毁，理彰彪晦。（一章）我皇广运，实惟灵德。于昭储嗣，徽光万国。曾是知微，降情敦克。陈经宪古，正讹辩感。（二章）岩岩崇殿，蔼蔼重筵。韶仪淳睟，远旨清宣。剖斥穿杂，总括凝泉。冲识知归，蒙薄攸迁。（三章）司业克终，告成奠旅。简习容章，筮辰献举。肃兹戒禁，洁此牲俎。摇金盖凤，自宫徂序。（四章）有观惟礼，亦既具来。儒巾云列，朝绂星陪。式是保训，允兼明台。比萼唐卫，烨烨光埃。（五章）冬绪御朔，气爽烟辉。彯霞旦卷，凝霜晚晞。张县瞀目，铿锵动几。翻舞屡还，绝音忘归。（六章）语远河清，记閟辰迟。园朝游夕，浮年偶时。爵贺峻檐，蝈鸣旷坻。俯蹈盛典，仰震庸辞。（七章）
咏冬至诗
作者：袁淑
朝代：南北朝

连星贯初历，令月临首岁。荐乐行阴政，登金赞阳滞。收凉降天德，萌华宣地惠。司瑞记夜晞，书云掌朝誓。
咏寒雪诗
作者：袁淑
朝代：南北朝

渚幽寒兮石烟聚，日华收兮山气深。边亭哀兮夜燧灭，孙枝振兮空岫吟。鱼戢鳞兮鸟矜翰，虹蛰火兮龙藏金。凌霰交兮高冰合，浮波梗兮悲风流。霜雪滞兮潜天阳，浮澌结兮悲海阴。
啄木诗
作者：袁淑
朝代：南北朝

南山有鸟，自名啄木。饥则啄木，暮则巢宿。无干于人，唯志所欲。性清者荣，性浊者辱。
效古诗
作者：袁淑
朝代：南北朝

谇此倦游士，本家自辽东。昔隶李将军，十载事西戎。结车高阙下，极望见云中。四面各千里，从横起岩风。寒燠岂如节，霜雨多异同。夕寐北河阴，梦还甘泉宫。勤役未云已，壮年徒为空。乃知古时人，所以悲转蓬。
效曹子建白马篇
作者：袁淑
朝代：南北朝

剑骑何翩翩，长安五陵间。秦地天下枢，八方凑才贤。荆魏多壮士，宛洛富少年。意气深自负，肯事郡邑权。藉藉关外来，车徒倾国廛。五侯竞书币，群公亟为言。义分明于霜，信行直如弦。交欢池阳下，留宴汾阴西。一朝许人诺，何能坐相捐。飘节去函谷，投佩出甘泉。嗟此务远图，心为四海悬。但营身意遂，岂校耳目前。侠烈良有闻，古来共知然。
登宣城郡诗
作者：袁淑
朝代：南北朝

怅焉讯旧老，兹前乃楚居。十代阙州记，百祀绝方书。
种兰诗
作者：袁淑
朝代：南北朝

种兰忌当门，怀璧莫向楚。楚少别玉人，门非植兰所。
五言诗
作者：袁粲
朝代：南北朝

访迹虽中宇，循寄乃沧洲。
上朝值雪诗
作者：裴子野
朝代：南北朝

沐雪款千门，栉风朝万户。集霰渝丹黻，流云飘绣柱。滴沥垂土膏，阑干悬石乳。
咏雪诗
作者：裴子野
朝代：南北朝

飘飖千里雪，倏忽度龙沙。从云合且散，因风卷复斜。拂草如连蝶，落树似飞花。若赠离居者，折以代瑶华。
答张贞成皋诗
作者：裴子野
朝代：南北朝

匈奴时未灭，连年被甲兵。明君思将帅，方听鼓鼙声。吾生恣逸翮，抚剑起徂征。非徒慕辛季，聊欲逞良平。出车既方轨，绝幕且横行。岂伊长缨系，行见黄河清。虽令懦夫勇，念别犹有情。感子盈编赠，握玩以为荣。跂子振旅凯，含毫备勒铭。
朱鹭
作者：裴宪伯
朝代：南北朝

秋来惧寒劲，岁去畏冰坚。群飞向葭下，奋羽欲南迁。暂戏龙池侧，时往凤楼前。所叹恩光歇，不得久联翩。
从北征诗
作者：裴让之
朝代：南北朝

沙漠胡尘起，关山烽燧惊。皇威奋武略，上将总神兵。高台朔风驶，绝野寒云生。匈奴定远近，壮士欲横行。
公馆燕酬南使徐陵诗
作者：裴让之
朝代：南北朝

嵩山表京邑，钟岭对江津。方域殊风壤，分野各星辰。出境君图事，寻盟我恤邻。有才称竹箭，无用忝丝纶。列乐歌钟响，张旃玉帛陈。皇华徒受命，延誉本无因。韩宣将聘楚，申胥欲去秦。方期饮河朔，翻属卧漳滨。礼酒盈三献，宾筵盛八珍。岁稔鸣铜雀，兵戢坐金人。云来朝起盖，日落晚摧轮。异国犹兄弟，相知无旧新。
有所思
作者：裴让之
朝代：南北朝

梦中虽暂见，及觉始知非。殿转不能寐，徙倚独披衣。悽悽晓风急，晻晻月光微。室空常达旦，所思终不归。
邺馆公燕诗
作者：裴讷之
朝代：南北朝

晋楚敦盟好，侨札同心赏。礼成樽俎陈，乐和金石响。朝云驾马进，晓日乘龙上。双阙表皇居，三台映仙掌。当阶篁筱密，约岸荷蕖长。束带尽欣娱，谁言骛归两。
梦人倚户授其诗
作者：褚士达
朝代：南北朝

九升八合粟，角斗定非真。堰却津中水，将留何处人。
咏柰诗
作者：褚沄
朝代：南北朝

成都贵素质，酒泉称白丽。红紫夺夏藻，芬芳掩春蕙。映日照新芳，丛林抽晚蒂。谁谓重三珠，终焉竞八桂。不让圜丘中，粲洁华庭际。
赋得蝉
作者：褚沄
朝代：南北朝

避雀乔枝里，飞空华殿曲。
天寒响屡嘶，日暮声愈促。
繁吟如故尽，长韵还相续。
饮露非表清，轻身易知足。
赋得蝉诗
作者：褚沄
朝代：南北朝

避雀芳枝里，飞空华殿曲。天寒响屡嘶，日暮声愈促。繁吟如欲尽，长韵还相续。饮露非表清，轻身易知足。
登歌二首
作者：褚渊
朝代：南北朝

惟王建国，设庙凝灵。月荐流典，时祀晖经。瞻宸僾思，雨露追情。简日筮晷，閟奠升文。金罍渟桂，冲幄舒薰。备僚肃列，驻景开云。至飨攸极，睿孝惇礼。具物咸絜，馨声合体。气昭扶幽，眇慕缠远。迎丝惊促，送佾留晚。圣衷践候，节改增怆。妙感崇深，英徽弥亮。
登歌二首·其一
作者：褚渊
朝代：南北朝

惟王建国，设庙凝灵。月荐流典，时祀晖经。瞻宸僾思，雨露追情。简日筮晷，閟奠升文。金罍渟桂，冲幄舒薰。备僚肃列，驻景开云。
登歌二首·其二
作者：褚渊
朝代：南北朝

至飨攸极，睿孝惇礼。具物咸絜，馨声合体。气昭扶幽，眇慕缠远。迎丝惊促，送佾留晚。圣衷践候，节改增怆。妙感崇深，英徽弥亮。
斗鸡东郊道诗
作者：褚玠
朝代：南北朝

春郊斗鸡侣，捧敌两逢迎。妒群排袖出，带勇向场惊。锦毛侵距散，芥羽杂尘生。还同战胜罢，耿介寄前鸣。
戏为诗
作者：褚緭
朝代：南北朝

帽上著笼冠，裤上著朱衣。不知是今是，不知非昔非。
雁门太守行
作者：褚翔
朝代：南北朝

三月杨花合，四月麦秋初。幽州寒食罢，郑国采桑疏。便闻雁门戍，结束事戎车。去岁无霜雪，今年有闰馀。月如弦上弩，星类水中鱼。戎车攻日逐，燕骑荡康居。大宛归善马，小月送降书。寄语闺中妾，勿怨寒床虚。
破扇
作者：许倪
朝代：南北朝

蔽日无全影，摇风有半凉。不堪鄣巧笑，犹足动衣香。
咏楠榴枕诗
作者：许瑶之
朝代：南北朝

端木生河侧，因病遂成妍。朝将云髻别，夜与蛾眉连。
闺妇答邻人诗
作者：许瑶之
朝代：南北朝

昔如影与形，今如胡与越。不知行远近，忘却离年月。
咏安仁得果诗
作者：谈士云
朝代：南北朝

月上河阳县，来看洛阳花。掷果人相？，非是故停车。
咏安仁得果诗
作者：谈士云
朝代：南北朝
体裁：古风

月上河阳县，来看洛阳花。掷果人相𨴢，非是故停车。
连句诗
作者：谢世基
朝代：南北朝

伟哉横海鲸，壮矣垂天翼。一旦失风水，翻为蝼蚁食。
凌云台
作者：谢举
朝代：南北朝

绮甍悬桂栋，隐映傍乔柯。势高凌玉井，临迥度金波。易觉凉风至，早飞秋雁过。高台相思曲，望远骚人歌。幸属此迢递，知承云雾多。
七夕夜咏牛女应制诗
作者：谢庄
朝代：南北朝

辍机起春暮，停箱动秋衿。璇居照汉右，芝驾肃河阴。容裔泛星道，逶迤济烟浔。陆离迎宵佩，倏烁望昏簪。俱倾环气怨，共歇浃年心。珠殿釭未沬，瑶庭露已深。夕清岂淹拂，弦辉无久临。
从驾顿上诗
作者：谢庄
朝代：南北朝

中权临楚路，前茅望吴云。冀马依风蹀，边箫当夜闻。
侍东耕诗
作者：谢庄
朝代：南北朝

肃镳奉晨发，恭带厕朝闻。仙乡降朱霭，神郊起青云。阴台承寒彩，阳树近初熏。观德欣临藉，瞻道乐游汾。
侍宴蒜山诗
作者：谢庄
朝代：南北朝

龙旌拂纡景，凤盖起流云。转蕙方因委，层华正氛氲。烟竟山郊远，雾罢江天分。调石飞延露，裁金起承云。
八月侍华林曜灵殿八关斋诗
作者：谢庄
朝代：南北朝

玉桴乘夕远，金枝终夜舒。澄淳玄化阐，希微寂理孚。
北宅秘园诗
作者：谢庄
朝代：南北朝

夕天霁晚气，轻霞澄暮阴。微风清幽幌，馀日照青林。收光渐窗歇，穷园自荒深。绿池翻素景，秋槐响寒音。伊人傥同爱，弦酒共栖寻。
和元日雪花应诏诗
作者：谢庄
朝代：南北朝

从候昭神世，息燧应颂道。玄化尽天秘，凝功毕地宝。笙镛流七始，玉帛承三造。委霰下璇蕤，叠雪翻琼藻。积曙境宇明，联萼千里杲。掩映顺云悬，摇裔从风扫。发贶烛侄前，腾瑞光图表。泽厚见身末，恩逾悟生眇。竦诚岱驾肃，侧志梁銮矫。
喜雨诗
作者：谢庄
朝代：南北朝

燕起知风舞，础润识云流。冽泉承夜湛，零雨望晨浮。合颖行盛茂，分穗方盈畴。
宋世祖庙歌二首 其一 世祖孝武皇帝歌
作者：谢庄
朝代：南北朝

帝锡二祖，长世多祜。于穆睿考，龚圣承矩。玄极驰驭，乾纽坠绪。辟我皇维，缔我宋宇。刷定四海，肇构神京。复礼辑乐，散马堕城。泽牣九有，化浮八瀛。庆云承掖，甘露飞甍。肃肃清庙，徽徽閟宫。舞蹈象德，笙磬陈风。黍稷非盛，明德惟崇。神其歆止，降福无穷。
宋世祖庙歌二首 其二 宣太后歌
作者：谢庄
朝代：南北朝

禀祥月辉，毓德轩光。嗣徽妫汭，思媚周姜。母临万宇，训蔼紫房。朱玄玉龠，式载琼芳。
宋世祖庙歌二首·世祖孝武皇帝歌
作者：谢庄
朝代：南北朝

帝锡二祖，长世多祜。于穆睿考，龚圣承矩。玄极驰驭，乾纽坠绪。辟我皇维，缔我宋宇。刷定四海，肇构神京。复礼辑乐，散马堕城。泽牣九有，化浮八瀛。庆云承掖，甘露飞甍。肃肃清庙，徽徽閟宫。舞蹈象德，笙磬陈风。黍稷非盛，明德惟崇。神其歆止，降福无穷。禀祥月辉，毓德轩光。嗣徽妫汭，思媚周姜。母临万宇，训蔼紫房。朱玄玉龠，式载琼芳。
宋明堂歌九首 其一 迎神歌
作者：谢庄
朝代：南北朝

地纽谧，乾枢回。华盖动，紫微开。旌蔽日，车若云。驾六龙，乘絪缊。晔帝京，辉天邑。圣祖降，五灵集。构瑶戺，耸珠帘。汉拂幌，月栖檐。舞缀畅，钟石融。驻飞景，郁行风。懋粢盛，洁牲牷。百礼肃，群司虔。皇德远，大孝昌。贯九幽，洞三光。神之安，解玉銮。景福至，万寓欢。
宋明堂歌九首 其九 送神歌
作者：谢庄
朝代：南北朝

蕴礼容，馀乐度。灵方留，景欲暮。开九重，肃五达。凤参差，龙已秣。云既动，河既梁。万里照，四空香。神之车，归清都。璇庭寂，玉殿虚。浚化凝，孝风炽。顾灵心，结皇思。
宋明堂歌九首 其二 登歌
作者：谢庄
朝代：南北朝

雍台辨朔，泽宫练辰。洁火夕照，明水朝陈。六瑚贲室，八羽华庭。昭事先圣，怀濡上灵。肆夏戒敬，升歌发德。永固鸿基，以绥万国。
宋明堂歌九首 其五 歌赤帝
作者：谢庄
朝代：南北朝

龙精初见大火中，朱光北至圭景同。帝在在离寔司衡，水雨方降木槿荣。庶物盛长咸殷阜，恩覃四冥被九有。
宋明堂歌九首 其六 歌黄帝
作者：谢庄
朝代：南北朝

履建宅中宇，司绳御四方。裁化遍寒燠，布政周炎凉。景丽条可结，霜明冰可折。凯风扇朱辰，白云流素节。分至乘结晷，启闭集恒度。帝运缉万有，皇灵澄国步。
宋明堂歌九首 其四 歌青帝
作者：谢庄
朝代：南北朝

参映夕，驷照晨。灵乘震，司青春。雁将向，桐始蕤。柔风舞，暄光迟。萌动达，万品新。润无际，泽无垠。
怀园引
作者：谢庄
朝代：南北朝

鸿飞从万里。飞飞河岱起。辛勤越霜雾。联翩溯江汜。去旧国。违旧乡。旧山旧海悠且长。回首瞻东路。延翮向秋方。登楚都。入楚关。楚地萧瑟楚山寒。岁去冰未已。春来雁不还。风肃幌兮露濡庭。汉水初绿柳叶青。朱光蔼蔼云英英。新禽喈喈又晨鸣。菊有秀兮松有蕤。忧来年去容发衰。流阴逝景不可追。临堂危坐怅欲悲。轩凫池鹤恋阶墀。岂忘河渚捐江湄。试托意兮向芳荪。心绵绵兮属荒樊。想绿苹兮既冒沼。念幽兰兮已盈园。夭桃晨暮发。春莺旦夕喧。青苔芜石路。宿草尘蓬门。邅吾游夫鄢郢。路修远以萦纡。羌故园之在目。江与汉之不可逾。目还流而附音。候归烟而托书。还流兮潺湲。归烟容裔去不旋。念卫风于河广。怀邶诗于毖泉。汉女悲而歌飞鹄。楚客伤而奏南弦。或巢阳而望越。亦依阴而慕燕。咏零雨而卒岁。吟秋风以永年。
怀园引
作者：谢庄
朝代：南北朝
体裁：诗

鸿飞从万里，飞飞河岱起。
辛勤越霜雾，联翩溯江汜。
去旧国，违旧乡，旧山旧海悠且长。
回首瞻东路，延翮向秋方。
登楚都，入楚关，楚地萧瑟楚山寒。
岁去冰未已，春来雁不还。
风肃幌兮露濡庭，汉水初绿柳叶青。
朱光蔼蔼云英英，离禽喈喈又晨鸣。
菊有秀兮松有蕤，忧来年去容发衰。
流阴逝景不可追，临堂危坐怅欲悲。
轩鸟池鹤恋阶墀，岂忘河渚捐江湄。
试托意兮向芳荪，心绵绵兮属荒樊。
想绿苹兮既冒沼，念幽兰兮已盈园。
夭桃晨暮发，春莺旦夕喧。
青苔芜石路，宿草尘蓬门。
邅吾游夫鄢郢，路修远以萦纡。
羌故园之在目，江与汉之不可逾。
目还流而附音，候归烟而托书。
还流兮潺湲，归烟容裔去不旋。
念卫风于河广，怀邶诗于毖泉。
汉女悲而歌飞鹄，楚客伤而奏南弦。
或巢阳而望越，亦依阴而慕燕。
咏零雨而卒岁，吟秋风以永年。
江都平解严诗
作者：谢庄
朝代：南北朝

肃旗简庙律，耸钺畅乾灵。朝晏推物泰，通渥抃身宁。击辕歌至世，抚壤颂惟馨。
游豫章西观洪崖井诗
作者：谢庄
朝代：南北朝

幽愿平生积，野好岁月弥。舍簪神区外，整褐灵乡垂。林远炎天隔，山深白日亏。游阴腾鹄岭，飞清起凤池。隐暧松霞被，容与涧烟移。将遂丘中性，结驾终在斯。
烝齐应诏诗
作者：谢庄
朝代：南北朝

霜露凝宸感，肃僾动天引。西郊灭湮掩，东溟起昭晋。舞风泛龙常，轮霞浮玉轫。紫阶协笙镛，金途展应朄。方见六诗和，永闻九德润。观生识幸渥，睇服惭輶吝。
自浔阳至都集道里名为诗
作者：谢庄
朝代：南北朝

山经亟旋览，水牒倦敷寻。稽榭诚淹留，烟台信遐临。翔州凝寒气，秋浦结清阴。眇眇高湖旷，遥遥南陵深。青溪如委黛，黄沙似舒金。观道雷池侧，访德茅堂阴。鲁显阙微迹，秦良灭芳音。讯远博望崖，采赋梁山岑。崇馆非陈宇，茂苑岂旧林。
诗
作者：谢庄
朝代：南北朝

诞发兰仪，光启玉度。
长笛弄
作者：谢庄
朝代：南北朝

月起悠悠。当轩孤管流。□郁顾慕含羁。含楚复含秋。青苔蔓。荧火飞。骚骚落叶散衣。夜何长。君吹勿近伤。夜长念绵绵。吹伤减人年。
济黄河应教诗
作者：谢微
朝代：南北朝

积阴晦平陆，凄风结暮序。朝辞金谷戍，夕逗黄河渚。赤兔徒联翩，青凫讵容与。泪甚声难发，悲多袖未举。虚薄谬君恩，方嗟别宛许。
七月七日夜咏牛女诗
作者：谢惠连
朝代：南北朝

落日隐櫩楹。
升月照帘栊。
团团满叶露。
析析振条风。
蹀足循广除。
瞬目矖曾穹。
云汉有灵匹。
弥年阙相从。
遐川阻昵爱。
修渚旷清容。
弄杼不成藻。
耸辔骛前踪。
昔离秋已两。
今聚夕无双。
倾河易回斡。
欵情难久悰。
沃若灵驾旋。
寂寥云幄空。
留情顾华寝。
遥心逐奔龙。
沉吟为尔感。
情深意弥重。
七月七日夜咏牛女诗
作者：谢惠连
朝代：南北朝

落日隐櫩楹，升月照帘栊。团团满叶露，析析振条风。蹀足循广除，瞬目矖曾穹。云汉有灵匹，弥年阙相从。遐川阻昵爱，修渚旷清容。弄杼不成藻，耸辔骛前踪。昔离秋已两，今聚夕无双。倾河易回斡，款情难久悰。沃若灵驾旋，寂寥云幄空。留情顾华寝，遥心逐奔龙。沈吟为尔感，情深意弥重。
三月三日曲水集诗
作者：谢惠连
朝代：南北朝

四时著平分，三春禀融烁。迟迟和景婉，夭夭园桃灼。携朋适郊野，昧爽辞廛廓。动荡兴翠岭，芳飙起华薄。解辔偃崇丘，藉草绕回壑。际渚罗时簌，托波泛轻爵。
与孔曲阿别诗
作者：谢惠连
朝代：南北朝

凄凄乘兰秋。
言饯千里舟。
涂届云阳邑。
邑宰有昔游。
行人虽念路。
为尔暂淹留。
与孔曲阿别诗
作者：谢惠连
朝代：南北朝

凄凄乘兰秋，言饯千里舟。途届云阳邑，邑宰有昔游。行人虽念路，为尔暂淹留。
从军行
作者：谢惠连
朝代：南北朝

赵骑驰四牡。
吴舟浮三翼。
弓予有恒用。
殳鋋无蹔息。
从军行
作者：谢惠连
朝代：南北朝

赵骑驰四牡，吴舟浮三翼。弓矛有恒用，殳鋋无暂息。
代古诗
作者：谢惠连
朝代：南北朝

客从远方来。
赠我鹄文绫。
贮以相思箧。
缄以同心绳。
裁为亲身服。
着以俱寝兴。
别来经年岁。
欢心不同凌。
泻酒置井中。
谁能辨斗升。
合如杯中水。
谁能判淄渑。
代古诗
作者：谢惠连
朝代：南北朝

客从远方来，赠我鹄文绫。贮以相思箧，缄以同心绳。裁为亲身服，著以俱寝兴。别来经年岁，欢心不同凌。泻酒置井中，谁能辨斗升。合如杯中水，谁能判淄渑。
前缓声歌
作者：谢惠连
朝代：南北朝

羲和纤阿去嵯峨。睹物知命。使余转欲悲歌。忧戚人心胸。处山勿居峰。在行勿为公。居峰大阻锐。为公遇谗蔽。雅琴自疏越。雅韵能扬扬。滑滑相混同。终始福禄丰。
前缓声歌
作者：谢惠连
朝代：南北朝

羲和纤阿去嵯峨。
覩物知命。
使余转欲悲歌。
忧戚人心胸。
处山勿居峯。
在行勿为公。
居峯大阻锐。
为公遇谗蔽。
雅琴自疏越。
雅韵能扬扬。
滑滑相混同。
终始福禄丰。
却东西门行
作者：谢惠连
朝代：南北朝

慷慨发相思。
惆怅恋音徽。
四节竞阑候。
六龙引颓机。
人生随时变。
迁化焉可祈。
百年难必保。
千虑盈怀之。
却东西门行
作者：谢惠连
朝代：南北朝

慷慨发相思，惆怅恋音徽。四节竞阑候，六龙引颓机。人生随时变，迁化焉可祈。百年难必保，千虑盈怀之。
咏冬诗
作者：谢惠连
朝代：南北朝

七宿乘运曜。
三星与时灭。
履霜冰弥坚。
积寒风愈切。
繁云起重阴。
回飙流轻雪。
园林粲斐皓。
庭除秀皎洁。
墀琐有凝污。
逵衢无通辙。
咏冬诗
作者：谢惠连
朝代：南北朝

七宿乘运曜，三星与时灭。履霜冰弥坚，积寒风愈切。繁云起重阴，回飙流轻雪。园林粲斐皓，庭除秀皎洁。墀琐有凝污，逵衢无通辙。
咏螺蚌诗
作者：谢惠连
朝代：南北朝

轻羽不高翔。
自用弦纲罗。
织鳞惑芳饵。
故为钓所加。
螺蚌非有心。
沉迹在泥沙。
文无雕饰用。
味非鼎俎和。
咏螺蚌诗
作者：谢惠连
朝代：南北朝

轻羽不高翔，自用弦网罗。纤鳞惑芳饵，故为钓所加。螺蚌非有心，沉迹在泥沙。文无雕饰用，味非鼎俎和。
喜雨诗
作者：谢惠连
朝代：南北朝

朱明振炎气。
溽暑扇温飙。
羡彼明月辉。
离毕经中宵。
思此相郊云。
既雨盈崇朝。
上天愍憔悴。
商羊自吟谣。
喜雨诗
作者：谢惠连
朝代：南北朝

朱明振炎气，溽暑扇温飙。羡彼明月辉，离毕经中宵。思此西郊云，既雨盈崇朝。上天悯憔悴，商羊自吟谣。
塘上行
作者：谢惠连
朝代：南北朝

芳萱秀陵阿。
菲质不足营。
幸有忘忧用。
移根托君庭。
垂颖临清池。
擢彩仰华甍。
沾渥云雨润。
葳蕤吐芳馨。
愿君眷倾叶。
留景惠余明。
塘上行
作者：谢惠连
朝代：南北朝

芳萱秀陵阿，菲质不足营。幸有忘忧用，移根托君庭。垂颖临清池，擢彩仰华甍。沾渥云雨润，葳蕤吐芳馨。愿君眷倾叶，留景惠馀明。
夜集作离合诗
作者：谢惠连
朝代：南北朝

四坐宴嘉宾。
一客自远臻。
九言何所戒。
十善故宜遵。
夜集作离合诗
作者：谢惠连
朝代：南北朝

四坐宴嘉宾，一客自远臻。九言何所戒，十善故宜遵。
夜集叹乖诗
作者：谢惠连
朝代：南北朝

诗人咏踟蹰。
骚者歌离别。
诚哉曩日欢。
展矣今夕切。
吾生赴遥命。
质明即行辙。
在贫故宜言。
赠子保温惠。
曷用书诸绅。
久要亮有誓。
夜集叹乖诗
作者：谢惠连
朝代：南北朝

诗人咏踟蹰，骚者歌离别。诚哉曩日欢，展矣今夕切。吾生赴遥命，质明即行辙。在贫故宜言，赠子保温惠。曷用书诸绅，久要亮有誓。
捣衣诗
作者：谢惠连
朝代：南北朝

衡纪无淹度。
晷运倏如催。
白露滋园菊。
秋风落庭槐。
肃肃莎鸡羽。
烈烈寒螀啼。
夕阴结空幕。
宵月皓中闺。
美人戒裳服。
端饰高砧响发。
楹长杵声哀。
微芳起两袖。
轻汗染双题。
纨素既已成。
君子行未归。
裁用笥中刀。
缝为万里衣。
盈箧自余手。
幽缄俟君开。
腰带准畴昔。
不知今是非。
捣衣诗
作者：谢惠连
朝代：南北朝

衡纪无淹度，晷运倏如催。白露滋园菊，秋风落庭槐。肃肃莎鸡羽，烈烈寒螀啼。夕阴结空幕，宵月皓中闺。美人戒裳服，端饰相招携。簪玉出北房，鸣金步南阶。櫩高砧响发，楹长杵声哀。微芳起两袖，轻汗染双题。纨素既已成，君子行未归。裁用笥中刀，缝为万里衣。盈箧自余手，幽缄俟君开。腰带准畴昔，不知今是非。
泛南湖至石帆诗
作者：谢惠连
朝代：南北朝

轨息陆途初，枻鼓川路始。涟漪繁波漾，参差层峰峙。萧疏野趣生，逶迤白云起。登陟苦跋涉，䁹盻乐心耳。即玩玩有竭，有兴兴无已。
泛南湖至石帆诗
作者：谢惠连
朝代：南北朝

轨息陆途初，枻鼓川路始。
涟漪繁波漾，参差层峰峙。
萧疏野趣生，逶迤白云起。
登陟苦跋涉，䁹盼乐心耳。
即玩玩有竭，在兴兴无已。
泛湖归出楼中翫月五言
作者：谢惠连
朝代：南北朝

日落泛澄瀛，星罗游轻桡。
憩榭面曲汜，临流对回潮。
辍策共骈筵，并坐相招要。
哀鸿鸣沙渚，悲猿响山椒。
亭亭映江月，浏浏出谷飚。
斐斐气幂岫，泫泫露盈条。
近瞩祛幽蕴，远视荡喧嚣。
晤言不知罢，从夕至清朝。
泛湖归出楼望月诗
作者：谢惠连
朝代：南北朝

日落泛澄瀛，星罗游轻桡。憩榭面曲汜，临流对回潮。辍策共骈筵，并坐相招要。哀鸿鸣沙渚，悲猿响山椒。亭亭映江月，䬟䬟出谷飙。斐斐气羃岫，泫泫露盈条。近瞩祛幽蕴，远视荡喧嚣。晤言不知罢，从夕至清朝。
燕歌行
作者：谢惠连
朝代：南北朝

四时推迁迅不停。三秋萧瑟叶辞茎。飞霜被野雁南征。念君客游羁思盈。何为淹留无归声。爱而不见伤心情。朝日潜辉华灯明。林鹊同栖渚鸿并。接翮偶羽依蓬瀛。仇依旅类相和鸣。余独何为志无成。忧缘物感泪沾缨。
燕歌行
作者：谢惠连
朝代：南北朝

四时推迁迅不停。
三秋萧瑟叶辞茎。
飞霜被野鴈南征。
念君客游羇思盈。
何为淹留无归声。
爱而不见伤心情。
朝日潜辉华灯明。
林鹊同栖渚鸿幷。
接翮偶羽依蓬瀛。
仇依旅类相和鸣。
余独何为志无成。
忧缘物感泪沾缨。
猛虎行
作者：谢惠连
朝代：南北朝

贫不攻九嶷玉。倦不憩三危峰。九嶷有惑号。三危无安容。美物标贵用。志士励奇踪。如何只远役。王命宜肃恭。伐鼓功未著。振旅何时从。猛虎潜深山。长啸自生风。人谓客行乐。客行苦心伤。
猛虎行·一
作者：谢惠连
朝代：南北朝

贫不攻九嶷玉。
倦不憩三危峰。
九嶷有惑号。
三危无安容。
美物标贵用。
志士励奇踪。
如何祗远役。
王命宜肃恭。
伐鼓功未着。
振旅何时从。
猛虎行·二
作者：谢惠连
朝代：南北朝

猛虎潜深山。
长啸自生风。
人谓客行乐。
客行苦心伤。
白羽扇赞
作者：谢惠连
朝代：南北朝

惟兹白羽，体此溅洁。凉齐清风，素同冰雪。其仪可贵，是用玩悦。挥之襟袖，以禦炎热。
离合诗·一
作者：谢惠连
朝代：南北朝

放棹遵遥涂。
方与情人别。
啸歌亦何言。
肃尔凌霜节。
离合诗·二
作者：谢惠连
朝代：南北朝

夫人皆薄离。
二友独怀古。
思笃子衿诗。
山川何足苦。
离合诗二首
作者：谢惠连
朝代：南北朝

放棹遵遥途，方与情人别。啸歌亦何言，肃尔凌霜节。夫人皆薄离，二友独怀古。思笃子衿诗，山川何足苦。
离合诗二首·其一
作者：谢惠连
朝代：南北朝

放棹遵遥途，方与情人别。啸歌亦何言，肃尔凌霜节。